Pripadnici iračke paravojne šiitske milicije Kataeb Hezbolah i demonstranti, tokom napada na Ambasadu SAD u Bagdadu, 31. decembar 2019.\nUpad u američku ambasadu u Bagdadu poslednjeg dana 2019. godine, samo je poslednji u nizu događaja kojim se produbljuje konfrontacija između SAD i Irana u nadmetanju za uticaj u Iraku.\nTaj sukob seže još u vreme zbacivanja Sadama Huseina 2003. godine i uspostavljanja nove države u kojoj dominiraju šiiti. Međutim, nakon pokretanja kampanje administracije američkog predsednika Donalda Trampa maksimalnog ekonomskog pritiska na Iran, zbog njegovog nuklearnog programa, taj sukob ulazi u novu i potencijalno opasnu fazu, ocenjuju analitičari.\nDo nasilne reakcije radikalnih šiitskih frakcija, koje su upale u predvorje ambasade u utorak, došlo je nakon što su snage SAD izvele vazdušne napade na proiransku miliciju – Kataib Hezbolah – koju zvanični Vašington smatra odgovornom za raketne napade na američka postrojenja u Iraku. Tom prilikom je ubijeno više od 20 militanata.\nKako ocenjuje CNN, činjenica da su demonstranti uspeli da probiju spoljni zid kompleksa u kome se nalazi ambasada i zapale vatru, ukazuje na postojanje izvesnog nivoa saglasnosti dela iračkih snaga bezbednosti sa takvim postupkom.\nKoga je optužio Tramp?\nPredsednik SAD Donald Tramp je optužio Iran za "orkestriranje napada na američku ambasadu", te da će, kako je saopštila Bela kuća, odlučiti"kako ćemo i gde odgovoriti na njihovu eskalaciju sukoba."\nDok Tramp traži od iračkih vlasti da zaštite ambasadu, zvanični Bagdad je ljut zbog američkih vazdušnih udara, čime je pridodat još jedan problem mnoštvu postojećih sa kojima se ova zemlja suočava.\nPremijer Adel Abdul Mahdi je proglasio trodnevnu nacionalnu žalost za žrtve američkih vazdušnih udara koje je okarakterisao kao nečuvene.\nVašingtonu je sada, kako smatra CNN, ostalo samo nekoliko političkih saveznika u Iraku, a ambasada i drugi američki punktovi u ovoj zemlji, postali su epicentar sukoba preko posrednika (proxy war) između SAD i Irana.\nKataib Hezbolah preti, nakon protesta u utorak, novom opsadom američke ambasade, a njegovoj akciji su se pridružili i pripadnici drugih proiranskih milicija, koji su izvan kontrole iračke vlade.\nRičard Has (Richard Haas), predsednik Saveta za spoljne odnose (the Council on Foreign Relations), ističe da je "nasilje orkestrirano iz Irana" bio "odgovor na američko ekonomsko ratovanje."\nPo njegovom mišljenju, Tramp "treba da bude spreman da uđe u rat sa Iranom, ili da obezbedi diplomatsku odstupnicu, povezujući delimično ukidanje sankcija sa potezima Teherana u regionu, oko nuklearnog programa i na domaćem planu".\nMeđutim, sa zaoštravanjem pozicija, sve je manja verovatnoća za diplomatsko rešenje.\nNašavši se u procepu, Irak rizikuje da postane propala država. Naime, već je uzdrman zbog protesta građana, politički paralizovan, a preti mu i obnavljanje terorizma.\nU protestima, koji od oktobra potresaju Irak, sukobljava se uglavnom mlada generacija – nezadovoljna korupcijom i odsustvom životnih mogućnosti – sa bezbzednosnim snagama i milicijama poput Kataiba koja je optužena za neke od najbrutalnijih akcija protiv demonstranata.\nNajmanje 485 ljudi je ubijeno a 27 hiljada ranjeno u dosadašnjim nemirima, saopštila je Visoka nezavisna komisija za ljudska prava u Iraku.\nProtesti su dodatno oslabili već uzdrmanu ekonomiju i zaoštrili političke tenzije.\nPremijer Mahdi je podneo ostavku prošlog meseca, ali još nema dogovora o imenovanje njegovog naslednika, iako su prošla dva ustavna roka da se to učini.\nU mnogim mestima, pomenuti protesti su poprimili antiiranski karakter, a najizrazitiji primer je spaljivanje iranskog konzulata u Nadžafu prošlog meseca.\nPredsednik Iraka Barham Salih, poreklom Kurd, zapretio je prošle sedmice da će radije podneti ostavku "da bi izbegao dodatno krvoproliće te osigurao građanski mir", nego da da mandate premijeru koga doživljavaju kao proiranski orijentisanog. Hiljade demonstranata, koji traže nove izbore, izašli su na ulice u cilju podrške ovom stavu iračkog predsednika.\nPredsednik Iraka Barham Salih i predsednik Irana Hasan Rohani, prilikom susreta u Bagdadu, 11. marta 2019.\nKako piše CNN, političke elite u Bagdadu su potpuno diskreditovane, zbog čega su još manje u stanju da se nose sa rastućim konfrontacijama Teherana i Vašingtona preko posrednika u Iraku.\nAnalitičari ocenjuju da je Iran mnogo investirao u produbljivanje svog uticaja u širokom luku od Iraka, preko Sirije i Libana, te da se neće odreći tih strateških dobitaka bez borbe, bez obzira što mu je zbog američkih sankcija sve teže da priušti taj ekspanzionizam.\nNova pretnja od IDIL-a\nAmerički vazdušni udari će svakako ohrabriti proiranski blok u iračkom parlamentu da traži proterivanje snaga SAD iz ove zemlje.\nMeđutim, kada su američke snage prethodno napustile Irak 2011, militantna "Islamska država" (IDIL) je iskoristila taj prostor za ekspanziju. Njeni ostaci sada mogu da se nadaju novoj mogućnosti.\nNaime, preostali islamistički ekstremisti, nakon poraza u Siriji i prethodno u Iraku, sada se pregrupišu delujući u ilegali u provincijama severno od Bagdada. Oni su u drugoj polovini prošle godine izveli mnogo napada iz zasede, atentata i postavili bombi.\nStoga će posrednički rat između američkih trupa i proiranskih grupa, koje često deluju pod okriljem iračkih snaga – dodatno otežati antiterorističke operacije zbog čega Vašington i dalje drži raspoređenih pet hiljada vojnika u ovoj zemlji.\nIran zna šta želi u Iraku\nU novembru je američki general Kenet Mekenzi (Kenneth McKenzie), koji je angažovan u Iraku, izjavio da Iran pokušava said Iran "napravi pukotinu u kampanji" sankcija SAD – izvodeći napade čiji su cilj da isprovociraju vojni odgovor Vašingtona. Ukoliko je to tačno, Teheran će možda u tome uspeti.\nRandž Aladin (Ranj Alaaldin) sa Instituta Brukings (Brookings) u Dohi i autor knjige o šiitskim milicijama koja će uskoro izaći, kazao je za "Gardijan" (the Guardian) da Iran zna šta želi u Iraku i kako da to ostvari.\nIran ima stratešku, dugoročnu i konzistentnu politiku u Iraku koja je ojačana sa složenom mrežom moćnih interpersonalnih i međuorganizacijskih veza koje prožimaju različite sektore – oružane snage, ministarstva, verske grupacije i ekonomija.\n- Randž Aladin, Institut Brukings\n"On ima stratešku, dugoročnu i konzistentnu politiku u Iraku koja je ojačana sa složenom mrežom moćnih interpersonalnih i međuorganizacijskih veza koje prožimaju različite sektore – oružane snage, ministarstva, verske grupacije i ekonomija".\nAladin dodaje da su SAD vojno nadmočnije, ali da nisu to poduprle sa političkom strategijom još od 2011. godine kada je Obama doneo odluku o povlačenju američkih oružanih snaga i od tada su otuđile od sebe svoje saveznike.\n"SAD nikada nisu bile u poziciji da kreiraju politiku nakon svojih vojnih udara, a verovatno to nisu ni želele imajući u vidu svoja ograničenja. Iranci i njihovi saveznici preko kojih deluju, to će nastojati da maksimalno iskoriste", smatra Aladin.


Šolc: Rusija ne sme da diktira mirovni sporazum u Ukrajini - Izazov\nRadio-televizija Srbije\t 8. maja 2022. 18:58\nŠolc je naglasio da "Ukrajina to ne bi prihvatila, a ne bismo ni mi", rekao je Šolc u govoru koji je emitovan na nemačkoj televiziji.\nKancelar je rekao da je "duboko uveren" da predsednik Vladimir Putin neće pobediti u sukobu koji je počeo 24. februara.\n"Ukrajina će pobediti. Sloboda i bezbednost će pobediti, kao što su sloboda i bezbednost trijumfovali nad ropstvom, nasiljem i diktaturom pre 77 godina", dodao je Šolc.\nNemački kancelar je takođe podsetio kako su se Rusi i Ukrajinci nekada zajedno borili i podneli velike žrtve da bi pobedili nemački "ubilački nacionalsocijalizam".\nAli sada "Putin želi da pokori Ukrajinu, uništavajući njenu kulturu i identitet i čak izjednačava svoj varvarski agresijski rat sa borbom protiv nacionalsocijalizma. Ovo je zlonamerno falsifikovanje istorije. Naša je dužnost da to jasno kažemo, ", rekao je nemački kancelar.\nŠolc je takođe govoro o četiri jasna principa u nemačkoj spoljnoj politici u vezi sa ratom.\n"Prvo, nema nemačke jednostrane akcije! Šta god da radimo, koordiniramo na najbliži mogući način sa našim saveznicima. Drugo, u svemu što radimo, moramo da vodimo računa o održavanju sopstvene odbrambene sposobnosti. Treće, nećemo bilo šta što šteti nama i našim partnerima više od Rusije. I četvrto, nećemo doneti nikakvu odluku koja bi učinila da NATO postane zaraćena strana", rekao je Šolc.\nAli, pozivajući se na pritisak na Nemačku da ubrza prelazak sa uvoza ruskog prirodnog gasa, Šolc je rekao "mi ne činimo jednostavno sve što se od nas traži", dodajući da se "zakleo da će sprečiti bilo šta što šteti nemačkom narodu. To uključuje zaštitu naše zemlje i naših saveznika od opasnosti".


Predavanje Vučića u institutu East West – Balkanekspresrb.rs\nPredavanje Vučića u institutu East West\nNJUJORK – Predsednik Vlade Srbije Aleksandar Vučić održao je sinoć u Njujorku predavanje u Institutu East West na temu Srbija kao ključni partner Evrope, Rusije i Amerike.\nSrpski premijer je naglasio da se stalno govori o Srbiji koja balansira i istakao da to nije balansiranje, već da se Srbija nalazi na evropskom putu, ali da želi da zadrži tradicionalno dobre odnose sa Rusijom\nKameron Manter, bivši ambasador SAD u Srbiji koji je otvorio diskusiju, istakao je da je Srbija sidro stabilnosti na Balkanu i pozvao predsednika Vlade Srbije da se obrati prisutnima.\nPremijer Vučić je naglasio da je ponosan što je predsednik Vlade Srbije, kao i na rezultate koje je Srbija postigla. On je rekao da te rezultate niko ne može da ospori.\n“Nasledili smo državu sa budžetskim deficitom od 6,6 posto, a danas smo u plusu, što je bolje od nekih evropskih zemalja. Najbolji smo po privrednom rastu od zemalja regiona. U godinama koje dolaze imaćemo rast veći od 3 posto i nadam se da ćemo moći i bolje, možda čak i 3,5 posto, što će garantovati pravi napredak naše ekonomije. Bolja vremena su pred nama. Podići ćemo plate u javnom sektoru, a jedini problem sa kojim se danas suočavamo je nestabilnost regiona. Za sve nas je najbolje da zadržimo mir i stabilnost“, istakao je Vučić.\nSrpski premijer je naglasio da se stalno govori o Srbiji koja balansira i istakao da to nije balansiranje, već da se Srbija nalazi na evropskom putu, ali da želi da zadrži tradicionalno dobre odnose sa Rusijom.\n„Uspeli smo da povećamo i robnu razmenu sa Rusijom, ali i sa zemljama regiona mnogo više. Veoma smo unapredili i odnose sa SAD, a nadam se da će u budućnosti biti još bolje. Stabilizovali smo našu poziciju u svetu, ali ima još mnogo zidova koje treba da srušimo, zbog predrasuda i naše istorije“, rekao je Vučić i dodao da danas cela Evropska unija nije više tako stabilna i da je suočena sa internim problemima, kao i ceo svet.\n“Teška su vremena. Uspeli smo da definišemo našu poziciju na čvrst način, ali regionalna situacija je nešto što me veoma brine. Ali mogu da obećam da ćemo sačuvati mir u regionu, i nema političke cene koju nismo spremni da platimo da bi zadržali stabilnost”, zaključio je premijer Vučić.\nPredavanju u Institutu East West je, pored mnogobrojnih zvanica, prisustvovao i zamenik pomoćnika američkog državnog sekretara Brajan Hojt Ji.(Press Vlade)\nTagsAleksandar Vučić East West Kameron Manter\nVučić u Njujorku sastao se sa Đukanovićem, Mogerinijevom i Đagnatom


Podrška Evropske unije upravljanju migracijama u Republici Srbiji Migrantima u Srbiji prošle godine pruženo 100.000 zdravstvenih usluga - Podrška Evropske unije upravljanju migracijama u Republici Srbiji\nTokom prošle godine migrantima u Srbiji pruženo je oko 100.000 raznih zdravstvenih usluga, od minimalnih do kompleksnih. Te usluge pružene su u okviru Podrške Evropske unije upravljanju migracijama u Srbiji.\nMarjan Ivanuša, šef Kancelarije Svetske zdravstvene organizacije (SZO) u Srbiji, rekao je danas u izjavi za novinare na predstavljanju rezultata i pomoći zdravstvenom sistemu Srbije radi unapređenja zdravlja migranata, izbeglica i lokalnog stanovništva, da „Srbija tradicionalno pruža pomoć migrantima, a da je SZO oblikovala dodatni program podrške u pružanju tih usluga“.\n„Pomoć finansirana sredstvima Evropske unije je obuhvatila nabavku tehničke opreme, u okviru koje je kupljeno 14 sanitetskih vozila i laboratorijska oprema za institute javnog zdravlja“, rekao je Ivanuša.\nOn je dodao da su pripremljene smernice za mentalno zdravlje i zarazne bolesti i da su sprovedeni treninzi zdravstvenih radnika. Pripremljene su i brošure za unapređenje zdravlja migranata i izbeglica na više različitih jezika kako bi, pre svega, oni sami sebi mogli da pomognu.\nIvanuša je rekao i da pomoć EU nije isključivo namenjena migrantima, nego i građanima Srbije i da će oprema ostati u Srbiji.\nIzabel de la Mata, savetnica za zdravlje i upravljanje krizama Evropske komisije, rekla je da i Srbija od 2016. godine učestvuje u projektu podrške zdrastvenom sektoru koji se sprovodi u zemljama EU i u još pet zemalja kandidata.\n„EU je obezbedila više od 100 stručnjaka da edukuju zdrastvene radnike u Srbiji da adekvatno odgovore na zdrastvene potrebe izbeglica i migranata i da im pomognu da se adaptiraju na zemlje gde borave“, rekla je Mata.\nIstakla je da su stručnjaci radili na edukaciji kreatora zakona u svim zemljama gde borave migranti.\n„Veoma sam zadovoljna rezultatima programa pružanja podrške zdravstvenim radnicima u zaštiti zdravlja migranata i izbeglica u Srbiji. Treninzi su završeni i oni sada treba da prenose svoja znanja drugim kolegama“, rekla je Mata.\nIstakla je da će „ove godine u fokusu biti deca migranti kao posebno ranjiva populacija“.


VEZA poslovna edukacija interaktivni trening menadzera, radionice poslovanje marketing biznis plan prodaja kako prodati sertifikati tehnike prodaje\nPoslovna edukacija interaktivni trening menadzera\nNaša kompletna ponuda edukacije je na www.seminari.biz\nJedina konkurentna prednost savremene kompanije ogleda se u njenoj sposobnosti da inovira - kombinujući poznavanje tržišta i tehnologije, sa kreativnim talentima i kvalitetom stečenih znanja njenih radnika, da rešavaju kontinuirani tok problema konkurencije.\nU odnosu na vaše specifične potrebe, naši edukatori će zajedno sa vašim menadžment timom, raditi na kreiranju i sprovođenju onih edukacionih programa koji će u vašoj firmi doprineti povećanju vašeg intelektualnog kapitala.\nDa spoznamo vaše potrebe, u radu koristimo savremenu metodologiju zasnovanu na najnovijim modelima poslovnog konsaltinga i edukacije, upotrebom konkretnih alata baziranih na istraživanju.\nU toku procesa edukacije ćemo:\nUstanoviti vaše edukacione potrebe sprovođenjem odgovarajućih upitnika i anketa.\nU odnosu na vaše specifične potrebe, predložiti konkretan edukacioni program.\nOkupiti vrhunski tim edukatora, eksperata-praktičara u odgovarajućim oblastima.\nOrganizovati potrebna predavanja, praktični trening, ili interaktivne radionice.\nPo završetku edukacionog programa, izvršiti istraživanje uspešnosti izvedene edukacije.\nObuke po meri klijenata\nInteraktivne obuke i treninge moguće je kreirati prema potrebama i zahtevima klijenata. Svaki edukacioni modul onda se pravi po meri i potrebama organizacije gde će se izvesti.\nNa primer, recimo da kompanija ili organizacija ima potrebu da unapredi međusobnu komunikaciju, timski rad, i motivaciju zaposlenih. U odnosu na specifičnosti njihove organizacije kreira se program obuke iz pomenutih oblasti poslovne edukacije.\nTrening se izvodi modularno, pokrivajući tražene oblasti kroz jedan ili više modula (od 1.5 sati). Način izvođenja je korišćenjem metoda aktivnog učenja, kroz prikaze i analize studija slučajeva, formulare, ankete i igre.\nNa našu podršku možete računati i putem direktnog savetovanja-konsaltinga. Za nas, konsalting je dvosmerni, interaktivni proces traženja, primanja i davanja podrške.\nU odnosu na vaše specifične potrebe, organizovaćemo tim vrhunskih specijalista-konsultanata koji svojom stručnošću i praktičnim iskustvom u potpunosti odgovaraju vašim zahtevima.\nNaše usluge edukacije na raspolaganju su organizacijama širom Balkana i Jugo Istočne Evrope (Srbija, Bosna, Hrvatska, Slovenija, Makedonija, Bugarska, Rumunija, Mađarska).\n"Upravljanje intelektualnim kapitalom je od suštinskog značaja za one organizacije koje žele da kreiraju održivu konkurentnu prednost na globalnom tržištu".\n-- Robert Kaplan, Harvard University\nNaša obaveza je da vam pružimo kvalitetnu uslugu i omogućimo blisku saradnju i komunikaciju u bilo kom delu procesa edukacije.\nCiljano do rešavanja vaših potreba usavršavanja i edukacije.


Proces prilagođavanja pola – Asocijacija Spektra\nRazmišljaš o procesu prilagođavanja pola? Želiš da znaš više o proceduri u Crnoj Gori? U nastavku teksta objasnićemo ti koja su tvoja prava u zdravstvenom sistemu Crne Gore, kako teče procedura, te koje je sve korake potrebno da preduzmeš da pristupiš procesu tranzicije.\nNa osnovu Zakona o zdravstvenom osiguranju (Član 16b) Crna Gora pokriva 80% troškova „promjene pola iz medicinskih razloga“. Takođe je u čl. 16b, st. 5 predviđeno da “kriterijume za utvrđivanje medicinskih razloga za promjenu pola propisuje organ državne uprave nadležan za poslove zdravlja (u daljem tekstu: Ministarstvo).” Ministarstvo je donijelo Pravilnik o utvrđivanju medicinskih razloga za promjenu pola (Službeni list Crne Gore, broj 47/2014) u kojem je definisano 7 mišljenja stručnjaka (psihijatar, psiholog, endokrinolog, internista, ginekolog, urolog, socijalni radnik) na osnovu kojih se donosi pozitivno mišljenje za pokrivanje troškova tranzicije iz zdravstvenog osiguranja.\nUkoliko želiš da pristupiš hormonskoj terapiji, nekoliko koraka je nužno prije nego ti ljekar prepiše potrebnu terapiju:\nPsihološka procjena od psihologa_škinje i izvještaj\n(Centar za mentalno zdravlje u Bloku 5. Kontakt telefon za zakazivanje 020/481-928)\nNalazi krvi: Kompletna krvna slika, biohemijski nalazi (glukoza, urea, kreatinin, bilirubin, holesterol, trigliceridi, natrijum, kalijum, hloridi)\n( Ovi nalazi se vade u Domu zdravlja od 7:00 do 9:00 ujutru)\nHormonski nalazi: TSH, slobodni T4, prolaktin, estradiol, progesteron, slobodni, ukupni i biodostupni testosteron, DHEAS, FSH, LH, korizol.\n(Ovi nalazi se vade u Laboratoriji KBC-a od 7:00 do 8:30 ujutru)\nZakazivanje pregleda kod endokrinologa u KBC-u\nZa vađenje nalaza potrebno je da prethodno uzmeš uput od svog izabranog_e doktora_ice opšte prakse u Domu zdravlja: uput za hormonske nalaze, nalaze krvi i uput za endokrinologa.\nNakon što ti endokrinolog propiše hormonsku terapiju, njegov izvještaj treba da poneseš kod izabranog_e ljekara_ke da ti da otvori nalog za injekciju u Domu zdravlja.\nUkoliko želiš da pristupiš operativnim zahvatima, u Crnoj Gori dostupna je mastektomija (uklanjanje grudi). Rekonstruktivna hirurgija genitalija obavlja se i dalje u inostranstvu, u saradnji Fonda za zdravstveno osiguranje. Potrebno je da skupiš preporuke propisane Protokolom (psihijatar, psiholog, endokrinolog, internista, ginekolog, urolog, socijalni radnik). Zatim sa svim tim preporukama, profakturom iz klinike u kojoj planiraš operaciju, kao i uputom za Konzilijum za urologiju, ideš na Konzilijum urologa, koji će ti dati preporuku za upućivanje u inostranstvo. Preporuku Konzilijuma, zajedno sa dokumentacijom nosiš u Fond za zdravstveno osiguranje Crne Gore kako bi dobio/la rješenje o upućivanju u inostranstvo u cilju obavljanja operativnih zahvata.\n*Bilo bi dobro uputiti izabranog_u doktora_icu opšte prakse u svoj identitet. Tvoj izabrani_a ljekar_ka opšte prakse će ti kroz cijeli proces biti kontakt tačka, davati ti upute, zakazivati preglede, te je samim tim korisno da je upućen_a u tvoju situaciju kako bi na adekvatan način mogao_la da ti pruži zdravstvene usluge.\nNa osnovu Zakona o zaštiti prava pacijenata, imaš pravo na slobodan izbor doktora medicine, na informisanje i obavještavanje, na samoodlučivanje (slobodan izbor), na uvid u medicinsku dokumentaciju, da odbiješ da budeš predmet naučnog ispitivanja i istraživanja, na dobijanje drugog stručnog mišljenja, na privatnost i povjerljivost, na blagovremenu zdravstvenu zaštitu, na prigovor, na naknadu štete i samovoljno napuštanje zdravstvene ustanove.\nUkoliko ti je bilo koje od ovih prava narušeno, imaš problema sa doktorom_icom, ili doživiš diskriminaciju unutar zdravstvene ustanove, možeš da se obratiš zaštitniku prava pacijenata.\nTakođe, naši_e prijatelji_ce iz NVO Centar za istraživanje i monitoring su kreirali_e aplikaciju Zdravo Zdravstvo preko koje možeš anonimno prijaviti neprofesionalno i neadekvatno postupanje zdravstvenih radnika_ca.\nNaravno, u svakoj situaciji, možeš se obratiti i nama. Ukoliko ti treba savjet u vezi sa bilo kojim od navedenih koraka ili pomoć pri pristupu zdravstvenim ustanovama, ohrabrujemo te da nam se javiš.


Vozi bezbedno 2.0 | CEDEM\nPrvi deo projekta\nU ovom projektu učestvovali su srednjoškolci iz Osme beograske gimnazije, Dvanaeste beogradske gimnazije, Računarske gimnazije i gimnazije Patrijarh Pavle, kao i srednjoškolci iz Druge Ekonomske škole i Arhitektonsko tehničke škole. Svoja znanja preneli su im u prvom delu projekta stručnjaci iz Agencije za bezbednost saobraćaja, Asocijacije za bezbednost motociklista, biciklističkog saveza Beograda, Medicinskog fakulteta u Beogradu, Fakulteta političkih nauka, kao i prošlogodišnji vršnjački edukatori, koji su prikazali kako je ovaj projekat izgledao prošle godine.\nDrugi deo projekta\nU drugom delu su učenici svojim školskim drugarima preneli ono što su naučili na predavanjima koja su predstavljala prvi deo projekta. U prisustvu svojih profesora, školskih psihologa i predstavnika CEDEM-a, vršnjački edukatori su kroz zanimljive prezentacije vršnjacima ukazali na važnost bezbedne vožnje.\nTreći deo projekta\nTreći deo projekta se sastojao od kreiranja brošure koja je sadržala tekstove učesnike projekta, a svaki tekst je napisala po jedna škola na određenu temu u vezi sa bezbednosti u saobraćaju.\nProjekat „Vozi bezbedno 2.0” realizovan je u saradnji sa Ministarstvom građevinarstva, saobraćaja i infrastrukture uz podršku Agencije za bezbednost saobraćaja i GO Vračar.


Slobodna Hercegovina » Vučurević: Žrtve nas obavezuju da čuvamo RS!\nGradonačelnik Trebinja Slavko Vučurević danas je povodom Dana i krsne slave Republike Srpske Svetog arhiđakona Stefana organizovao prijem za predstavnike političkog, privrednog i javnog života.\n„Republiku Srpsku moramo čuvati, jer je to sveti zadatak na koji nas obavezuju žrtve koje su pale za slobodu na ovim prostorima,“ poručio je Vučurević.\nVučurević je naveo, da će i pored ekonomske krize i blokade gradskog novca na Bobar banci, Trebinje i u ovoj godini realizovati više značajnih projekata i neće upasti u finansijski kolaps.\nGradonačelnik Trebinja je najavio nastavak realizacije projekta vodosnabdjevanja grada Trebinja, gradnje potisnog cjevovoda prema zubačkom platou, realizaciju različitih infrastrukturnih projekata, kao i dalji razvoj poljoprivrede, kao djela strategije razvoja grada Trebinja do 2018. godine.\n„Postoji interes nekoliko malih preduzeća za nastavak i proširenje industrijske zone sa mogućom proizvodnjom određenih proizvoda za englesko i neka druga tržišta. Sa kompanijom ‘Bingo’ iz Tuzle za oko 15 dana ćemo krenuti u realizaciju izgradnje tržnog centra. Ono što me posebno raduje je što sam sa vlasnikom kompanije ‘Svislajon’ Rodoljubom Draškovićem dogovorio da će u ovoj godini u kompleksu Industrije alata biti napravljene dvije nove fabrike koje će zapošljavati 300 ljudi. Drašković je istakao da ima u planu i obnovu Begove kuće i da će napraviti srpsku gazdinsku kuću, kao i da će pored manastira Tvrdoš, prema određenim projektima graditi dvorac Jelene Anžujske, sve u cilju turističke promocije grada Trebinja“, naveo je Vučurević.\nVučurević je istakao da svi zajedno, bez obzira na stranačku pripadnost moramo imati isti cilj, bolje i ljepše Trebinje.\n„Pozivam sve predstavnike političkog, privrednog i javnog života da svi zajedno ostvarimo određene projekte, jer mi se moramo boriti i izboriti za bolji položaj i dobrit grada i građana Trebinja“, istakao je Vučurević.\nOn je dodao da će Grad Trebinje i u ovoj godini finansirati sport i omladinske aktivnosti, izdvajati sredstva za socijalne kategorije, stipendirati djecu poginulih boraca i djecu invalida od prve do četvrte kategorije, kao i studente i najbolje srednjoškolce.\nGovoreći o saradnji sa susjedima, gradonačelnik Trebinja je naveo da je saradnja sa crnogorskim opštinama Herceg Novi i Nikšić na najvišem nivou, i dodao da očekuje susret sa predstavnicima vlasti Dubrovnika, jer kako je naveo, uspostavljanje odnosa dva grada treba i Trebinju i Dubrovniku.\nDelegacija grada Trebinja položila je danas cvijeće na spomenik palim borcima iz minulog rata.


ZAŠTITNO SUVO ULJE - Carroten\nCoconut Dreams suvo ulje u spreju SPF 20, sadrži specijalnu mešavinu šargarepe i kokosovog ulja, koji ubrzavaju tamnjenje i pružaju letnji, preplanuli ten. Lagana formulacija se nakon nanošenja momentalno upija i ostavlja nežan osećaj na koži bez masnih tragova. Sprej 360° sistem, čini ovaj proizvod praktičnim i jednostavnim za nanošenje iz svih uglova. 150ml\nKao eksperti u nezi i zaštiti kože od sunčanja, razvili smo liniju proizvoda koja sadrži najsavremenije sastojke koji štite i dubinski neguju kožu, pružajući preplanuli ten.\nTANNING TECHNOLOGY: Napredni sistem za intezivno tamnjenje koje je bazirano na šargarepi i kokosovom ulju, podstiče tamnjenje kože i pruža letnji, preplanuli ten.\nSUN CARE TECHNOLOGY: štiti kožu od širokog spektra štetnog sunčevog zračenja (UVB, UVA i infracrvenog zračenja) koje je odgovorno za prevremeno starenje i druga oštećenja kože.


SBiH pokrenula neustavnu inicijativu?! - Istinomjer\nHaris Silajdžić, predsjednik SBiH\nSBiH smatra da je to direktan poziv na dezintegraciju države.\n(FENA, 1. 12. 2011.)\nSBiH, uprkos izbornom porazu, nastavlja sa starom strategijom obmanjivanja i dezinformisanja javnosti. U praksi stranaka desnog centra jeste strah, kao oružje za homogenizovanje glasača i “zbijanje redova”, kako bi se ostvarili određeni politički ciljevi. Iznenađuje samo činjenica da SBiH računa na neinformisanost građana, pa čak im vrijeđa i inteligenciju, “gađajući” se saopštenjima koja u svojoj suštini nose crtu – neustavnosti. Evo i zašto:\nDakle, SBiH pokušava jeftinim “patriotizmom” uticati na svijest građana, ali prije svega zanemaruje činjenicu da naš Ustav jasno i nedvosmisleno dopušta uspostavljanje paralelnih odnosa sa Srbijom.


EPS najavljuje prinudnu naplatu duga za struju - www.lobi-info.rs\nEPS „Snabdevanje“ krenulo je u prinudnu naplatu duga za neplaćenu eletričnu energiju. U pitanju su dužnici koji imaju neplaćene račune zaključno sa novembrom 2013.\nKako navode iz EPS-a, oko 100.000 neplatiša biće prema zakonskim obavezama obuhvaćeno postupkom prinudne naplate. U pitanju su računi do novembra 2013.\nPored nastalog duga i kamate građani koji duguju moraće da plate i troškove izvršenja koji za iznose do 30.000 din glase 4.200 din i fiksni su. Za iznose preko ove sume troškovi izvršenja se računaju prema skali koja je propisana i objavljuje se u Službenom glasniku Republike Srbije.\nNa računima više nema RTV pretplate\nEPS „Snabdevanje“ obaveštava potrošače da od avgusta više neće biti stavke RTV pretplate na računima za struju. Ukoliko neko ima dugovanje za RTV pretplatu do avgustovskog računa moći će da ga plati kao do sada. Na računu za avgust nalaziće se obaveštenje o stanju duga za RTV pretplatu i broj računa Javnog medijskog servisa Radio televizije Srbije na koji će građani moći da izmire svoja dugovanja.\nU prevodu – sav novac koji građani uplate od dobijanja računa za električnu energiju za avgust odlazi samo na izmirenje obaveza za električnu energiju.


Predstava „Pažljivkova pravila u saobraćaju“ u Valjevu - Agencija za bezbednost saobraćaja, Republika Srbija\nAgencija za bezbednost saobraćaja Republike Srbije i Savet za bezbednost saobraćaja opštine Valjevo organizovali su 01. novembra u Centru za kulturu, interaktivnu predstavu "Pažljivkova pravila u saobraćaju", za sve učenike prvog razreda sa područja opštine Valjevo. Preko 650 prvaka imalo je priliku da pogleda predstavu i druži se sa svojim junacima, Pažljivkom i Stevicom. Svim prvacima ispred opštine Valjevo obratio se član gradskog veća zadužen za kulturu Dejan Bogojević, dok je u ime Agencije za bezbednost saobraćaja govorio Duško Pešić, načelnik za planiranje, prevenciju i edukaciju.\nAgencija za bezbednost saobraćaja i opština Valjevo imaju izuzetnu saradnju, koja je rezultirala realizacijom brojnih projekata. Do kraja godine dogovorene su još neke aktivnosti usmerene na prevenciju i edukaciju mladih i starijih osoba, kao učesnika u saobraćaju.\nPažljivko je animirani lik koji smo predstavili u saradnji sa pedagozima i psiholozima. To je najbolji način za interakciju sa decom. Svim predškolcima i prvacima iz Valjeva pružena je prilika da budu sa svojim junakom „Pažljivkom“ i od njega nauče kako da se bezbedno ponašaju u svim situacijama u kojima učestvuju u saobraćaju. Posle edukativne predstave, prvacima su podeljeni pokloni. Od lokalnog Saveta za bezbednost saobraćaja svaki prvak je dobio fluoroscentnu torbicu (rančić), pernicu i majicu, dok je Agencija za bezbednost saobraćaja dodelila fluoroscentnu narukvicu (trakicu) zbog što bezbednijeg učešća u saobraćaju.\nOpština Valjevo je samo jedna u nizu opština u Srbiji u kojima Agencija za bezbednost saobraćaja sprovodi preventivne aktivnosti namenjene bezbednosti svih učesnika u saobraćaju, a naročito jedne od najranjivijih kategorija - dece.\nStrategija za bezbdnosti saobraćaja Republike Srbije ima za cilj da do 2020. godine nema ni jedno povređeno ni nastradalo dete u saobraćajnim nezgodama.


Reforma železnice do kraja 2012. - Bizlife.rs\nReforma železnice do kraja 2012.\n11:20 Beograd, 25/12/2011\nŽeleznice Srbije će u idućoj godini nastaviti započetu transformaciju u holding kompaniju i modernizovanje železničkog sistema u cilju efikasnijeg i profitabilnijeg poslovanja, izjavio je danas generalni direktor Milovan Marković.\nŽeleznice su u 2011. prevezle 6,13 miliona putnika i 12,65 miliona tona robe, što je u putničkom saobraćaju nešto manje, a u teretnom više nego u 2010. godini, rekao je Marković za Tanjug.\n„Ovu poslovnu godinu smo započeli u vrlo složenim okolnostima i tako je bilo tokom cele 2011, ali nismo nezadovoljni ukupnim rezultatima“, rekao je čelnik železnice.\nMarković je kao najznačajnije rezultate naveo da Železnice Srbije od polovine 2011. više ne posluju kao javno preduzeće već akcionarsko društvo, a od započetih projekata izdvojio one za modernizaciju železničke infrastrukture odnosno izgradnju železničkog Koridora 10 i nabavku voznih sredstava.\nOn je istakao da će reforma železnice biti potpuno završena do kraja 2012. i da će u 2013. poslovati kao holding kompanija, koja će imati jedno kontrolno i četiri zavisna društva – za upravljanje infrastrukturom, prevoz robe, prevoz putnika i upravljanje imovinom.\nŽeleznice Srbije su ove godine započele dva velika projekta – izgradnju železničkog mosta, na Koridoru 10, preko Velike Morave u blizini Ćuprije i novog Žeželjevog mosta u Novom Sadu, a u Srbiju je stigao i prvi ruski novi dizel motorni voz od kompanije „Metrovagonmaš“, od naručenih 12 koji će biti isporučeni do kraja 2012, što su posle tri decenije prvi novi vozovi za putnički saobraćaj u Srbiji.\nU narednih osam do 10 godina na trasi železničkog Koridora 10 pruga će biti potpuno modernizovana i vozovi će moći da idu brzinama od najmanje 160 kilometara na sat, naglasio je Marković.\n„Očigledno je da su železnice razvojna šansa za Srbiju i privredni resurs koji treba da se razvija, zbog značaja evropskog Koridora 10, čija je trećina na teritoriji Srbije“, kazao je generalni direktor Železnica Srbije.\nOve godine je raspisan tender za za izgradnju 11 kilometara dvokolosečne pruge Gilje – Ćuprija za brzine od 160 kilometara, na deonici pruge Beograd-Niš i do kraja marta bi trebalo da krenu radovi.\nŽeleznice imaju potpisan ugovor o novom kreditnom zaduženju kod Evropske banke za obnovu i razvoj (EBRD) od čega je 35 miliona evra namenjeno za modernizaciju nekoliko deonica na Koridoru 10 i 65 miliona za nabavku novih višesistemskih lokomotova.\nU narednoj godini biće potpisan i ugovor za isporuku oko 25 elektromotornih vozova u vrednosti od 100 miliona evra, što će takođe finansirati EBRD.\nŽeleznice će nastaviti modernizacije pruge od Stare Pazove prema Novom Sadu, za šta je obezbeđeno 200 miliona evra od Evropske investicione banke (EIB).\nZa modernizaciju pruge od Niša do Dimitrovgrada, koja jedina na celom Koridoru 10 nije elektrificirana, železnice su pred potpisivanjem ugovora sa Češkom i njihovim konzorcijumom za početak radova.\nMarković je kazao da se za ruski kredit od 800 miliona dolara namenjenog železnici očekuje uskoro potpisivanje prvog ugovora za izgadnju drugog koloseka na deonici Beograd-Pančevo.\nU okviru tog aranžmana biće finansirana nabavka još dvadesetak novih dizel ruskih vozova u vrednosti od 100 miliona dolara, nastavak izgradnje pruge Valjevo – Loznica, kao i rekonstrukciju pruge na šest deonica na Koridoru 10 u ukupnoj dužini oko 110 kilometara.\nVlada Srbije je ove godine u saradnji sa Železnicama Srbije kroz program oživljavanja domaće vagonogradnje, uložila oko 1,9 milijardi dinara u popravku 1.042 teretnih i 73 putničkih vagona, tri elektromotrna voza i sedam lokomotiva.\nNa 115 lokomotiva biće promenjeni bandaži i popravljeni osovinski sklopovi, a predviđena je i modernizacija 10 putničkih kola visokog komfora.\nMarković je dodao da će će železnice raspolagati u 2012. sa istim nivom subvencija kao i ove godine – oko 16 milijardi dinara.\n„Iako smo bili suočeni sa brojnim poteškoćama u svom poslovanju, ali i lošim stanjem infrastrukture i zastarelim voznim sredstvima usled višedecenijskih nedovoljnih finansijskih ulaganja, zahvaljujući podršci resornog ministarstva i Vlade Srbije, započeli smo značajne projekte modernizacije, čije rezultate očekujemo već u idućoj godini“, zaključio je generalni direktor Železnica Srbije.\nželeznice srbije reforma modernizacija Srbija


Informacioni sistem - sportske dvorane\nUpravljanje semaforskim sistemom (kontrola pomoću računara, pristup iz računarske mreže) - benefit: mogućnost ispisivanja informacija na semaforu sa raznih lokacija i različitih funkcijskih celina.\nRezervacija karata i automatska prodaja karata - benefit: poboljšanje servisa naplate.\nPraćenje takmičenja i ostalih sportskih događaja (evidencija rezultata, vremena odigravanja, tipa takmičenja, elektronska štoperica...) - benefit: objedinjenost informacija i dostupnost mnogim korisnicima.\nRegistracija takmičara i ostalih sportskih radnika (evidencija sportista, sportskih radnika, članova kluba i ostalih učesnika...) - benefit: povećana bezbednost i regularnost odigravanja sportskih manifestacija, izbegavanje ljudskog faktora greške, automatsko izdavanje propusnica.\nSistem obaveštavanja - informacije (informacioni pult zasnovan na kompletnom informacionom sistemu i svim njegovim podsistemima) - benefit: pravovremeno, sveobuhvatno i tačno informisanje svih učesnika i korisnika usluga sportskog centra.\nPodsistem za planiranje takmičenja (i ostalih aktivnosti sportskog centra) - benefit: efikasno i potpuno iskorišćenje resursa sportskog kompleksa.\nPodrška press centru.\nAkreditacije izveštača (praćenje rada, izdavanje propusnica, rezervacija, prateće aktivnosti).\nPress informator (presek informacija iz informacionog sistema interesantan za novinare) - benefit: komforan sistem za praćenje i izveštavanje sportskih manifestacija.\nProgramska podrška komunikacionom centru (zemaljski i satelitski sistem spregnut sa računarskim sistemom koji omogućava povezanost svih učesnika u procesu organizacije i praćenja sportskih manifestacija) - benefit: elektronska pošta, direktni digitalni prenosi događaja, izveštaji sa takmičenja.\nMarketing centar - WEB prezentacija mogućnosti i sportskih sadržaja ledene dvorane, fax/e-mail sistem automatskog obaveštavanja i aktivne reklame.\nStručna sportska - tehnološka razmena sa stranim sportskim centrima.\nOsobine tehničkog rešenja:\nModerno tehničko rešenje zasnovano na internet/intranet tehnologiji, WEB-u i relacionom modelu. Distribuirani informacioni sistem portabilan i konektivan sa vodećim svetskim tehnologijama.\nProširiv sistem koji je rekonfigurabilan (jednostavnim dodavanjem novih računara).\nIzbor najsavremenijih komunikacionih i računarskih komponenti. Sistem usaglašen sa savremenim tehničkim rešenjima u ovoj oblasti.


Knjaževac : Poseta Parlamentu Republike Srbije - Institut za evropske poslove Institut za evropske poslove\nKnjaževac : Poseta Parlamentu Republike Srbije\nZajednička fotografija ispred Skupštine\nU periodu od 21 – 25.maja ove godine, održana je „Simulacija rada parlamenta Republike Srbije“.\nUz pomoć Omladinskog odbora za obrazovanje i Ambasade Sjedinjenih Američkih Država40 srednjoškolaca iz 30 opština, okupilo se sa ciljem da se upoznaju sa najbitnijom institucijom u državi, Narodnom skupštinom Republike Srbije, kroz simulaciju usvajanja jednog zakona, kao i da razgovaraju o političkom aktivizmu i aktivnom građanstvu.\nJana Markovićiz Knjaževca je sa svojim vršnjacima posetila Narodnu skupštinu Republike Srbije i u nastavku teksta nam prenosi svoje utiste i zapažanja.\nU okviru ovog programa posetili smo „Narodnu skupštinu Republike Srbije“, „Centar za promociju nauke“ i „Ministarstvo omladine i sporta“.\nPosebno su nam se svidela predavanja odličnih govornika: Selene Torlaković koja je zabočela debatu o kulturi dijaloga, Ivana Đurića iz „Inicijative mladih za ljudska prava“, koji je govorio o aktivizmu mladih, Snežane Klašnje iz „Ministarstva omladine i sporta“ koja se potrudila da nas informiše o tome na koji način možemo postati mladi aktivni i odgovorni građani, Đorđa Vukovića iz „Cesid-a“ koji nas je uveo u sam izborni proces u Republici Srbiji, Bobana Stojanovića iz „Qzeeria Centra“ koji je govorio o građanskoj odgovornosti i „Poverenica za zaštitu ravnopravnsti“ dr.Nevena Petrušić koja nam je pričala o tome zašto je bitna transparentnost i ravnopravnost.\nSimulacija sednice Narodne skupštine: Sednicu Narodne skupštine otvorila je predsednica Narodne Skupštine Maja Gojković, koja nas je pozdravila i razgovarala o trenutnim dešavanjima u zemlji. Imali smo čast da sa narodnim poslanikom Vladimirom Pavićevićem diskutujemo o samom radu skupštine kao i da razgovaramo sa Ambasadorom SAD-a Majklom D. Kirbijem. Kao narodni poslanici upoznali smo se sa radom stranaka i poslaničkih odbora, u okviru stranke podnosili amandmane, kasnije stavljali na glasanje te amandmane i na kraju svi zajedno izglasali jedan zakon.\nSimulacija mi je pomogla da naučim kako da postanem aktivan građanin, kako da doprinesem radu svoje škole i opštine, da shvatim da je moj glas itekako bitan kao i učestvovanje u donošenju odluka. U okviru interinterkulturalno veče kada su svi učesnici predstavljali svoje gradove upoznala sam se sa kulturom i običajima raznih delova Srbije. Stekla sam nova poznanstva, provela se fenomenalno i što je najbitnije naučila nešto što će mi u životu sigurno trebati.


Verantwortung - Detoks predanost - Lidl Srbija\nIzmeđu 2014. i 2020. godine Lidl je, u sklopu Detoks kampanje Grinpisa (Greenpeace), intenzivno radio na izbegavanju potencijalno štetnih supstanci u proizvodnji tekstila i obuće privatnih robnih marki. U decembru 2014. Lidl je postao prvi prehrambeni trgovački lanac koji se pridružio kampanji Detoks.\nCilj Lidl Detoks posvećenosti bio je potpuno eliminisanje grupa hemikalija, definisanih kao štetne od strane Grinpisa (Greenpeace), iz proizvodnje tekstila i obuće privatnih robnih marki ili zamena istih bezopasnim supstancama, stvarajući time društveno i ekološki prihvatljive proizvodne uslove u tekstilnoj i obućarskoj industriji.\n2020. godine Lidl može da izjavi da je uspešno u najvećoj meri eliminisao ekološki štetne hemikalije iz proizvodnje tekstila i tako značajno smanjo moguće opterećenje ljudi i prirode.\nIzveštaj koji sledi objašnjava Lidlovu strategiju, daje pregled dostignuća između 2015. i 2020. godine i rezimira mere i rezultate 2019. godine. Dokument takođe daje uvid u to kojim ciljevima Lidl nastavlja da teži, u smislu održivije i ekološki prihvatljivije proizvodnje tekstila i obuće.


Liberija - Jeftini lokalni letovi - Rezervacija lokalnih letova - eSky.rs\nProverite najbolje prilike za letove - Liberija\n✔ Postoje li posebne ponude za letove iz Liebrije do Liebrije na eSky.rs?\n✔ Mogu li se pobrinuti za osiguranje prilikom rezervacije leta iz Liebrije do Liebrije?\n✔ Ako rezervišem let iz Liebrije do Liebrije, mogu li da rezervišem ujedno i smeštaj?\n✔ Koje avio-kompanije nude letove iz Liebrije do Liebrije?\nBudite sigurni, da na eSky.rs ponuda letova iz Liebrije do Liebrije uključuje ne samo niskotarifne avio-kompanije, već i one koje su specijalizovane za visoki standard.\nPopularni gradovi Jeftini letovi iz Monrovije


Sednica Skupštine Interparlamentarne unije u Beogradu, 80 predsednika parlamenata i 2.000 učesnika - Infobrif\nSednica Skupštine Interparlamentarne unije u Beogradu, 80 predsednika parlamenata i 2.000 učesnika\nObjavljeno 13.10.2019. u 10:17 poslednja izmena 13.10.2019. u 09:38\nPredsednica Skupštine Srbije Maja Gojković izjavila je da će na 141. zasedanju Interparlamentarne unije (IPU) u Beogradu, koje počinje danas i održava do 17. oktobra, učestvovati 80 predsednika parlamenata i 60 potpredsednika parlamenata i da će na skupu biti preko 2.000 učesnika.\n„Razgovarali smo sa predsednicima parlamenata koji će učestvovati i oni dele naše mišljenje da ovako značajnog skupa na viskom nivo prisutnosti parlamenata nije bilo u istoriji ne samo Srbije, nego i Interparlamentarne unije“, rekla je Gojković za RTS i dodala da je on značajan i sa turističkog i privrednog aspekta.\nNavela je i da se u razgovoru sa predstavnicima parlamenata posebna pažnja pridaje pitanju Kosova, aktuelnim dogadjajima u regionu, dijalogu Beograda i Prištine i eventualnom učlanjenju Kosova u Interpol.\nGlavna tema ovogodišnje skupštine će biti „Uloga i mehanizmi parlamenata u jačanju medjunarodnog prava i doprinos regionalne saradnje“ u okviru koje će parlamentarci razgovarati o rodnoj ravnopravnosti, deci i mladima, ljudskim pravima i održivom razvoju.\nZasedanje 141. Skupština Interparlamentarne unije održava se u centru „Sava“, a svečano će večeras ga otvoriti predsednik Srbije Aleksandar Vučić\nStravičan zločin kod Koceljeva: Mladić brutalno ubio devojku kad je došla kući iz noćne smene


Proces upravljanja inovacijama | Studenti.rs\nDodao: jzma dana 08/9/17 • Svrstano u: Menadžment,Seminarski radovi\nIme predmeta: Strateški menadžment • Ime profesora: Doc dr Viktor Radun • Školska godina: 2017 •\nOsnovna odlika savremenog poslovnog okruženja je turbulentnost, dinamičnost, nepredvidivost sa izrazitom konkurencijom na globalnom nivou. Stalno se nameću novi izazovi sa kojim menadžment savremene organizacije mora da se suočava da bi se ostvarilo\nefikasno i efektivno polovanje. Istraživački i inovativni pristup uspešnog poslovanja savremene organizacije nameće se kao imperativ u globalnim tržišnim uslovima. Da bi se ljudsko društvo razvijalo, potrebno je stalno modifikovati, unapređivati i prevazilaziti faktore koji utiču na progresiju, neprekidno transforimišući materijalno i nematerijalno okruženje, kao i ljudsku svest o tome. Da bi se razvila fleksibilnost i adaptibilnost organizacije, potrebno je odgovoriti na izazove savremenog okruženja kontinuiranim inovatnim pristupom poslovanja.


Mihajlovićeva: Energetika najveći potencijal za nove investicije i privredni razvoj | Ministarstvo rudarstva i energetike\nMihajlovićeva: Energetika najveći potencijal za nove investicije i privredni razvoj\nTuesday, 10. May 2022.\nPotpredsednica Vlade i ministarka rudarstva i energetike, prof. dr Zorana Mihajlović, izjavila je na konferenciji „Energetika na Balkanu: Tranzicija ka obnovljivim izvorima energije i poboljšanje energetskih mreža“, da je energetika, posebno sektor OIE, najbitniji za privredni razvoj, investicije i nova radna mesta, posebno u momentima krize.\nOna je na konferenciji, koju organizuje predstavništvo konfederacije italijanske industrije u Srbiji, istakla da je energetsku bezbednost u narednim decenijama nemoguće planirati bez brige o životnoj sredini i bez saradnje i povezivanja.\n„Zajedno sa investitorima, našim partnerima iz Italije i ambasadorom razgovaraćemo o unapređenju bilateralnih odnosa, poboljšanju saradnje u energetskom sektoru. Od 2009. godine Srbija i Italija su strateški partneri, blizu 50.000 ljudi zapošljavaju italijanske kompanije kod nas, ali je važno da se povećaju investicije u energetici, pre svega u OIE“, rekla je ona.\nPotpredsednica Vlade je navela da se energetika i OIE prirodno nameću kao sektor koji može da donese privredni rast, investicije, nova radna mesta.\n„Imamo potpuno nov zakonodavni okvir, pohvaljen od cele Evrope, posebno Zakon o korišćenju OIE. Imamo sve uslove za nove investicije i nema vremena za čekanje, potrebno je da što pre počnemo da sarađujemo. Sada je trenutak da pokrenemo potpuno novi investicioni ciklus i da i javni sektor i privatne kompanije učestvuju u tome“, rekla je ona.


O TELENORU NOVOSTI NOVOSTI I SAOPSTENJA TELENOR OBELEŽIO 10 GODINA POSLOVANJA U SRBIJI\nKompanija Telenor obeležila je prvu deceniju poslovanja u Srbiji, a proslavi tim povodom prisustvovali su predstavnici državnih institucija, privrednog sektora, kao i veliki broj poznatih ličnosti.\n„Kada smo došli u Srbiju, cilj nam je bio da svima omogućimo pristup mobilnim uređajima i savremenim tehnologijama. Danas, deset godina kasnije, naša vizija je potpuna digitalizacija društva i pronalaženje novih rešenja koja će olakšati život građana. Paralelno sa širenjem 4G pokrivenosti, testirali smo i 5G mrežu, jer želimo da nastavimo da budemo lideri u pružanju inovativnih, digitalnih rešenja ne samo za naše korisnike nego i za društvo u celini”, rekla je Ingeborg Øfsthus, generalna direktorka Telenora u Srbiji.\nTelenor je najveći pojedinačni investitor u Srbiji, a tokom deset godina uloženo je više od 445 miliona evra u razvoj infrastrukture i servisa. U protekle dve godine, Telenor je pokrio celu Srbiju brzim mobilnim internetom, a njegovi korisnici su prvi osetili sve prednosti 4G mreže. Mapa pokrivenosti se ubrzano širi i do kraja godine 50 odsto stanovništva Srbije biće pokriveno 4G signalnom.\nKompanija je na tržište Srbije uvela digitalne servise, a 2014. godine otvorena je Telenor banka, prva onlajn banka u regionu, koja danas ima više od 200.000 korisnika.\nOd dolaska na srpsko tržište, kompanija se trudi da bude odgovoran i pouzdan partner društva u kojem posluje. Tako je 2007. godine osnovana Telenor fondacija. Sa više od 350 partnera realizovan je niz projekata, poput otvaranja Telecentra, prvog onlajn i video servisa za prevođenje na zvakovni jezik. Takođe, u okviru projekta „Povezivanje”, 140.000 Roma prvi put je dobilo zvanična dokumenta, a 30.000 dece je vakcinisano. Sa UNICEF-om i Ministarstvom prosvete, nauke i tehnološkog razvoja Telenor radi na izgradnji bezbednog okruženja za decu i mlade na internetu.


Duško Ivanović odbio da preuzme kormilo Budućnosti\nBivši trener košarkaša Barselone i Panatinaikosa, Duško Ivanović odbacio je mogućnost da se posle 28 godina vrati u klub u kojem je ponikao, podgoričku Budućnost.\nUprava Budućnosti mora da pronađe brzo rešenje, otuda je kontaktirala nekoliko trenera među kojima su bili i Duško Vujošević, Aleksandar Trifunović i Aleksandar Džikić, ali kada se činilo da će izbor pasti na Ivanovića, on je odlučio da ipak odbije ponudu.\nIvanović je u karijeri osvojio dve evropske titule kao košarkaš Jugoplastike, nastupao je i za Đironu, Limož, a igračku karijeru je završio 1994. u švajcarskom Friburgu, koji mu je bio i prvi klub na funkciji trenera.\nIvanović je vodio i reprezentaciju Švajcarske, Limož, Tau Keramiku, potom kao što smo rekli Barselonu i Panatinaikos, koji je napustio u maju ove godine.\nU trofejnoj kolekciji ima tri švajcarske titule i dva Kupa, osvojeno francusko prvenstvo i Kup, dva španska šampionata i pet pehara Kupa kralja, te grčki Kup.\nSa Tau Keramikom dva puta se našao u finalu Evrolige, 2001.\nKošarkaši Budućnosti u nedelju u meču 12. kola ABA lige igraju sa Sutjeskom.\nNaslovna za 16.6.\n(UŽIVO) FRANCUSKA - NEMAČKA Čovek kome se mama meša u transfere umalo utišao Minhen, ali - STATIVA!


Novi Evropski parlament biće još podeljeniji - Svet - Dnevni list Danas\nPočetna » Svet » Novi Evropski parlament biće još podeljeniji\nZa manje od pet meseci građani EU prvi put će bez Velike Britanije izaći na izbore za Evropski parlament na kojima se, prema prognozama briselskog tink-tenka koji prati evropske izbore, „velikoj koaliciji“ grupa desnog centra i levice bliži kraj.\n0Piše: Beta 11. januara 2019. 14.39\nPrema prognozama nezavisne organizacije Voutvoč Evropa (Votewatch Europe) ako se tekući trend potvrdi, prvi put u istoriji na izborima za Evropski parlament dve najveće grupe – Evropska narodna partija (EPP) i Progresivni savez socijalista i demokrata (SD), više neće moći da kontrolišu većinu.\nTaj scenario međutim nije mnogo verovatan zbog velikih razlika u pogledima između tih snaga, kao i zbog „teških“ karaktera njihovih lidera.\nUprkos smanjenju broja poslanika, EPP će i dalje biti ispred ostalih političkih grupa. Ta grupa mogla bi čak da konsoliduje vodjstvo zahvaljujući Bregzitu i izlasku britanske delegacije iz EP, s obzirom da nijedna vodeća britanska partija nije pripadala grupi koju vodi Manfred Veber. Dakle, Bregzit će samo povećati razliku između EPP i konkurentskih grupa u korist EPP.\nevropski parlament, IzboriBrisel\nMladić (23) predvodi "lepeniste" na izborima za Evropski parlament


TADIĆ: Srpske državne institucije nisu mogle da spreče martovski pogrom - Naša Borba\nTADIĆ: Srpske državne institucije nisu mogle da spreče martovski pogrom\nLider Socijaldemokratske stranke (SDS) i bivši predsednik Srbije Boris Tadić ocenio je danas da srpske državne institucije nisu mogle da spreče pogrom nad Srbima na Kosovu i Metohiji marta 2004, jer bi, kako je rekao, svaki ulazak vojske ili policije na taj prostor značio sukob sa pripadnicima KFOR-a, odnosno sa NATO.\nOn je povodom 18. godišnjice pogroma nad Srbima na Kosovu i Metohiji, rekao za Prvu televiziju, da Srbija u tom trenutku nije imala potencijala da reaguje vojno, ali da je reagovala „vojnom diplomatijom” zbog čega je po njegovim rečima, drugog dana pogroma došlo do intervencije NATO-a.\n„Tada sam razgovarao sa komandom NATO-a i usledila je intervencija u Čaglavici posle koje je završen pogrom”, kazao je Tadić koji je u to vreme bio ministar odbrane Državne zajednice Srbije i Crne Gore.\nOcenio je da je od 1999. i dolaska misije KFOR na Kosovo i Metohiju, „na neki način” legalizovano nasilje nad Srbima uz kako je rekao, prećutnu saglasnost misija UNMIK i pre svega KFOR, prenosi Beta.\nPrethodni tekstDAN KADA JE SVE GORELO: 17. mart 2004. godine, da se nikada ne zaboravi! (VIDEO)\nSledeći tekstVoditeljka prekinute emisije na ruskoj TV je državljanka Crne Gore


Korišćenje Gugl analitike za merenje i unapređenje vašeg marketing sadržaja - PRVI NA GUGLU\nDa li ste znali da pomoću Gugl analitike imate mnoštvo uvida u to kako možete stvoriti bolji sadržaj za vaše poslovanje? Da biste uštedeli vreme i novac za vašu kompaniju, ne mislite li da bi bilo bolje da kreirate bolji sadržaj umesto više sadržaja?\nPotrudite se da napravite kvalitetniji sadržaj koji bi vam pomogao da se bolje rangirate, umesto pokušavanja da napravite što više sadržaja u nadi da ćete se bolje plasirati. Na ovaj način, korišćenje Gugl analitike će vam pomoći da vaša SEO optimizacija bude strateškija i efikasnija.\nDa bismo vam pomogli da najbolje iskoristite vaše dragoceno vreme, kako biste poboljšali vaš marketing sadržaj, ovaj članak će vam pomoći da shvatite Gugl analitiku. Naučićete najčešću terminologiju koja vam je potrebna za ostvarenje kvalitetnijeg marketing sadržaja.\nKao prvo, predlažemo vam da pogledate zašto treba da izdvojite vreme za učenje i korišćenje Gugl analitike.\nZašto je Gugl analitika važna za vaš marketing sadržaj?\nGugl analitika vam prikazuje najbolji način da donesete vaše marketinške odluke, ali i da poboljšate vaše marketinške performanse uopšte.\nUpotrebom Gugl analitike uspeli biste da saznate koliko je vaš sadržaj kvalitetan za vaše kupce, što je presudno za napredovanje vašeg poslovanja.\nGugl analitika vam pomaže da odgovorite na pitanja poput:\nKoliko su efikasni napori u marketing sadržaju?\nKoji delovi marketing sadržaja su najmanje efikasni i odvraćaju posetioce?\nDa li se moji napori vremenom poboljšavaju?\nKoje vrste sadržaja su najefikasnije za privlačenje posetilaca?\nKoje sadržajne teme mi nedostaju?\nNakon što dobijete odgovore na ova pitanja bićete informisaniji prilikom donošenja odluka o vašoj marketinškoj strategiji sadržaja. Pogledajte na primeru ove studije slučaja kako se pravi sajt koji je najbolji u svojoj oblasti poslovanja.\nTerminologija Gugl analitike\nNeophodno je razmotriti osnovnu terminologiju koja će vam pomoći pri korišćenju Gugl analitike.\nŠta je korisnik u Gugl analitici?\nZa Gugl analitiku, pojedinac koji pregledava vašu veb-lokaciju zove se korisnik. Nije važno da li osoba posećuje vašu veb-lokaciju samo jednom ili više puta, zato što će Gugl analitika identifikovati ovu osobu. Međutim, kada jedna osoba poseti vašu veb-lokaciju pomoću različitih uređaja, Gugl analitika će ga prijaviti kao više od jednog korisnika. Ako želite da identifikujete jednu osobu na više uređaja treba da koristite funkciju User ID. Naravno, ovo funkcioniše samo kada treba identifikovati određenu osobu (na primer, kada je neko prijavljen na vašu veb-lokaciju) i neće raditi za sve vaše posetioce.\nŠta su prikazi stranice?\nPregled stranice podrazumeva postupak kada korisnik pregleda vašu veb-lokaciju. Taj postupak predstavlja prikaz stranice. Gugl analitika vam pomaže da identifikujete koji je vaš sadržaj gledaniji od ostalih.\nŠta se smatra sesijom pregledanih stranica ?\nUvek je zanimljivo koliko je sesija bilo na vašoj veb-lokaciji. Kada neko poseti vaš blog, a zatim pređe na ,,početnu stranicu“, a nakon toga poseti stranicu ,,o nama“ kako bi saznao više informacija o vašoj kompaniji, te tri stranice se kombinuju u ono što se naziva sesija na vašem sajtu.\nKada se posle nekoliko dana ta osoba vrati i poseti još pet stranica na vašoj veb-lokaciji, to se računa kao dve sesije za tog korisnika.\nŠta je stopa napuštanja početne stranice?\nStopa napuštanja početne stranice je još jedan veoma zanimljiv izveštaj koji je važno znati. Stopa napuštanja stranice može vam dati brzi pregled uspeha vašeg sadržaja, na osnovu čega ćete uvideti kojoj stranici treba posvetiti više pažnje. Potrudite se da formirate kvalitetne sadržaje, kako bi vam posetioci poverovali i preduzeli presudan korak da postanu vaši klijenti. Možete pratiti i izveštaj u okviru Gugl analitike koji će vam pomoći da shvatite kako ljudi pronalaze vašu veb-lokaciju. Pročitajte i SEO savete za unapređenje Gugl pozicije.\nIzvor – UTM Source\nIzvor vam pomaže da analizirate kako su ljudi pronašli vašu veb-stranicu. Može vam pomoći, na primer, da utvrdite da li neko klikne na link u biltenu, na pretraživaču ili na bilo kom drugom mestu na kojem vodite kampanju.\nGugl analitika sadrži mnogo podataka o vašoj veb-lokaciji i načinu na koji funkcioniše. Najbolje od svega je što vam sve ove podatke nudi besplatno. Gugl analitika vam pruža uvid u dragocene i korisne informacije.\nSada kada znate važnost merenja vaših marketinških napora, predlažemo vam da postavite Gugl analitiku na vašu veb-lokaciju.


Niče hotel u centru grada, Vučić položio temeljac – NovostiDana.rs\nNiče hotel u centru grada, Vučić položio temeljac\nPosao u hotelu „Mona Plaza“, prema najavama, naći će 200 ljudi.\nNovi hotel nalaziće se na Dorćolu, a polaganju kamena temeljca prisustvovali su ministri Rasim Ljajić i Mladen Šrčević, kao i građani tog dela Beograda.\n„Mona Plaza“ prostiraće se na oko 20.000 kvadrata imaće 152 sobe i apartmane, parking, banket salu, fitnes centar, dva restorana, a biće izgrađen po savremenim standardima.\nIstakao je da je kao predsednik došao ne zato što je imao velike zasluge za današnji kamen temeljac, već što je prepoznao u onome što radi ta porodica mnoge važne stvari za našu zemlju.\n„Međutim, oni moraju da misle o radnicima i svom poslu. Gledaju kao pravi poslovni ljudi kako da opstanu na tržištu, mroaju da plate 800 plata svakog meseca. Tog dana sam razumeo koliko je kompanija ‘Mona’ ozbiljna kompanija“, objasnio je on.\nKompanija „Mona“ proizvodi žensku i mušku odeću od kože i tekstila, kao i širok asortiman kožnih aksesoara, a ulaganje u turizam započela je 2011. godine.\nTada je osnovana „Mona Hotel Manadžment“ u čijem su vlasništvu hoteli „Mona Zlatibor“ na Zlatiboru, hotel „Javor“ u Kušićima i hotel „Argo“ u Beogradu.\nKompanija Mona izgradiće na uglu Solunske i Dračke ulice, na Donjem Dorćolu, hotel sa četiri zvezdice “Mona Plaza”.


Staro groblje Vlasotince : Južne vesti\nStaro groblje Vlasotince\nUlepšava se i rekonstruiše stepenište do vlasotinačkog Starog groblja\n10:42, 30. 7. 2019.\nDeo stepenica ka spomeniku posvećenom palim borcima u Drugom svetskom ratu - Starog groblja, sa strane na kojoj je brana, nakon pisanja Južnih vesti, popravljene su. U toku je rekonstrukcija dela od Njegoševe ulice do samog parka, a radovi koštaju 1,2 miliona dinara.\nOštećeno stepenište do vlasotinačkog Starog groblja, građani brinu za bezbednost\n12:41, 21. 3. 2019.\nDeo stepenica koje vode do Starog groblja u Vlasotincu - spomenika posvećenom palim borcima u Drugom svetskom ratu, polomljene su i ošetećene, te prema rečima građana koji su se javili "Južnim vestima", predstavljaju opasnost za pešake koji tu prolaze. Nadležni kažu da su svesni problema i da je procedura za rekonstrukciju u toku. Stepenište bi, prema najavama, trebalo da bude popravljeno do kraja maja 2019. godine, a trenutno se radi postavljanje parkovske rasvete.


TEORIJA ZAVERE: Bivši ministar odbrane Kanade kaže da su Iluminati stvarni i da se primarno bave naftom | Dnevna Gazeta\nBivši ministar odbrane Kanade tvrdi da su Ilumunati stvarni i da u tajnosti kontrolišu svet. Pol Heljer (Paul Hellyer) saopštio je u intervju da je to mala grupa ljudi uzima trilione dolara na naftnoj industriji.\nBivši ministar Kanade (Foto: Screenshot)\n94-godišnji Heljer kaže da rupa ima tehnologiju da zaustavi klimatske promene, međutim ne želi da je upotrebi zbog velikog novca koji dobija zbog proizvodnje nafte. Heljer je najveće rangirani zvaničnik bilo koje vlade u svetu koji veruje u to da postoji zavera svetske elite.\n„Ništa ne preduzimaju, imate malu grupu ljudi koja vodi svet. Uspevaju da drže tehnologiju u tajnosti i držaće je sve dok mogu da unovče naftu. To nije dobro po svet i ništa se neće promeniti osim ako stotine hiljada ljudi odluči da se zajedno organizuju i suprotstave se sistemu. Ti ljudi moraju da ih zaustave, da stanu ispred njih i kažu sad je gotovo, morate da promenite prioritete“ rekao je Heljer.\nBivši ministar odbrane je svoje kontraverzne tvrdnje izneo u emisiji „Lazarus effect“.\nIzvor: Metro UK


Srpski as je u trenutku pomračenja svesti sa leđa namerno udario igrača Majamija Markifa Morisa i zaradio momentalno isključenje.\nIncident se dogodio na dva i po minuta pre kraja utakmice kada je Denver već rešio pitanje pobednika (111:94), a Jokić ostvario tripl-dabl!?\nNikola Jokic INJURED Markieff Morris & ALMOST ENDED HIS CAREER 👀 [Full Play]\nCentar Denvera je očigledno bio isprovociran činjenicom da ga je Moris namerno grubo faulirao dok je prevodio loptu. Sa izrazom besa na licu, Jokić se zatrčao prema Morisu, koji mu je bio okrenut leđima, i udario ga svom silinom ramenom.\nMoris je pao na parket, gde je i ostao da leži narednih nekoliko minuta. Drama je bila tolika da je na parket utrčala i medicinska ekipa sa nosilima, ali je košarkaš Majamija na kraju ipak sam ustao.\nMajami je saopštio da je Moris zadobio povredu vrata, a trener Hita Erik Spolstra nazvao je Jokićev potez “opasnim i prljavim”.\nDo incidenta Jokić je bio ubedljivo najbolji na terenu, i sa tripl-dablom od 25 poena, 15 skokova i 10 asistencija vodio je Denver do ubedljive pobede od 113:96.\nMeđutim, sada ga očekuje minimum jedan meč suspenzije i novčana kazna.\n- Osećam se veoma, veoma loše - rekao je Jokić, kako prenosi B92, nakon što je pogledao snimak i video kako je Moris žestoko udario o pod.\nU timu Denvera odličan je bio i Vil Barton sa 25 poena, dok je bek Majamija Džimi Batler bio najefikasniji na utakmici sa 31 poenom.\nPIKSI MORAO HITNO DA REAGUJE! Srbija oslabljena pred meč odluke protiv Portugala, selektor POZVAO ZAMENU za povređenog Darka Lazovića\nVIDEO: "Učinićemo Srbiju ponosnom"


Google Chrome dobio ozbiljnu konkurenciju - Akta.ba\nGoogle Chrome dobio ozbiljnu konkurenciju\n11.11.2020. 11:28 / Izvor: Akta.ba\nChrome je i dalje najpopularniji web browser na planeti, ali relativno novi rival iz Microsofta počinje da postiže dobre rezultate. Kada je reč o web browserima, još uvek postoji samo jedan pobjednik.\nGoogle Chrome i dalje svakodnevno koristi veliki broj ljudi, a najnovije statistike pokazuju da sada ima ogromnih 69,25 procenata udjela na svjetskom tržištu. To je za oko jedan odsto više u odnosu na ovo vreme prošle godine. To je očigledno impresivna statistika, ali Google bi mogao biti više nego zabrinut rastom jednog od svojih budućih rivala. Microsoftov novi browser Edge, ide ozbiljnim tempom sa statistikama koje pokazuju da ovaj softver sada koristi 10 procenata svih web korisnika.\nIako još uvek daleko zaostaje za Chromeom, Edge je skoro udvostručio korisničku bazu od prošle godine i sada je čvrsto na drugom mestu, ispred Firefoxa i Safarija. Edge je sada podrazumevana opcija u operativnom sistemu Windows 10, što će sigurno pomoći u povećanju broja korisnika, ali još jedan razlog zbog kojeg ljudi biraju ovaj softver mogla bi biti Microsoftova odluka da Edge prebaci na aplikaciju zasnovanu na Chromium-u ranije ove godine. Jasno je da je to bila dobra odluka jer su korisnici voleli čist interfejs i jednostavnost upotrebe.\nPreoblikovana aplikacija pokrenuta početkom ove godine na Windowsima, macOS-ima i Android-u i može se pohvaliti istom kompatibilnošću i podrškom za proširenje kao Chrome.\nGoogle tražio od uposlenika da govore pozitivno o vještačkoj inteligenciji\nWindows 10 sakrio Control Panel, ali postoji način kako ga vratiti nazad\nGmail uveo koristan novitet u uređivanju dokumenata\nPali YouTube i Gmail, Google pretraživač još uvijek radi\nBill Gates: Neće biti povratka na normalno do 2022.\nEngleska plaća građanima 550 eura da budu u samoizolaciji\nGoogle objavio spisak najčešćih pretraga tokom 2020.\nFacebook će početi da plaća vijesti izdavačima\nWall Street: Nasdaqov peti uzastopni rekord\nKanada će od 2022. oporezivati strane digitalne divove\nLakše do više slobodnog prostora: Koje aplikacije najefikasnije čiste Android


Brodnjak: Banka će zadržati ime i zvaće se NLB Komercijalna – Bankar.me\nMarch 3, 2020 BANKE, Članci, CRNA GORA, CRNA GORA, REGION, REGION, SVE VIJESTI Leave a comment\nBrodnjak je na konferenciji za medije na Kopaonik biznis forumu rekao da je kupovina Komercijalne banke za njega privilegija i obaveza, dodajući da je ponosan što je Vlada Srbije vidjela u NLB pravog partnera za Komercijalnu banku.\n“Ovih dana se mnogo pisalo o tome da li ćemo zadržati brend Komercijalne banke, zadržaćemo brend Komercijalne banke, jer smo impresionirani brendom kako je prihvaćen, tako da će to biti NLB Komercijalna banka”, rekao je Brodnjak.\nPrema njegovim riječima, Srbija je oduvijek za NLB bila najinteresantnije tržište, dodajući da im je bilo potrebno nekoliko godina da kupe još nešto dodatno, iako je NLB Beograd imala odlične rezultate, ali da je to bila, kako kaže, “mala operacija”.\n“Planiramo da izgradimo ozbiljnu priču sa Komercijalnom bankom, bićemo jedan od tri najznačajnija igrača na tržištu, sada nam preostaje transakcija sa Komercijalnom bankom”, naveo je Brodnjak.\nPrevious Porastao broj kompanija koje su predale finansijske izvještaje\nSljedeći Prihod “najveće kockarnice na svijetu” zbog koronavirusa pao 90%


ZVORNIK, Načelnik opštine Zvornik Zoran Stevanović izrazio je danas uvjerenje da bi Fabrika glinice “Birač” iz Zvornika, realizacijom projekta prelaska sa tečnog na čvrsto gorivo, uspješno prebrodila sadašnje poteškoće nastale na svjetskom tržištu metala, a koje su izazvane drastičnim padom cijena glinice i aluminijuma i enormnim povećanjem cijene zemnog gasa.\nStevanović je rekao da su stručnjaci “Birča”, prateći kretanje cijena na svjetskoj berzi, uvidjeli ovu problematiku i odlučili se za promjenu energentskog imputa, za šta je potrebno oko 20 miliona KM kreditnih sredstava od Investiciono-razvojne banke Republike Srpske.\n“Svjedoci smo da su cijene aluminijuma i glinice u padu, dok je učešće zemnog gasa, kao osnovnog energenta, u cijeni tone proizvedene glinice preveliko da bi proces proizvodnje mogao biti nastavljen bez gubitaka”, dodao je Stevanović.\nIstičući da je Vlada Srpske prepoznala problem “Birča”, Stevanović je izrazio uvjerenje da će Vlada iznaći mogućnosti da kreditira promjenu energentskog bilansa u ovom preduzeću.\nStevanović je ocijenio da “Birač” za regiju predstavlja mnogo više od fabrike koja zapošljava hiljadu radnika.\n“Fabrika glinice predstavlja žilu kucavicu za cijeli region, jer je tu, prije svega, kompanija `Boksit` iz Milića sa oko 700 radnika, te Rudnici boksita u Srebrenici sa oko 200 radnika, kao i na desetine drugih preduzeća u regiji, koja imaju ugovorene odnose sa zvorničkim `Birčem`”, rekao je Stevanović.\nOcijenivši da “Birač” predstavlja motornu snagu ovog kraja, Stevanović je izrazio uvjerenje da će Vlada Srpske naći rješenje da se ovoj fabrici obezbijedi kreditna linija za prelazak sa tečnog na čvrsto gorivo, kako bi se smanjilo učešće energije u proizvedenoj toni glinice.\nNaglašavajući da je interes lokalne zajednice da se očuvaju radna mjesta, jer “Birač” zapošljava hiljadu radnika, Stevanović je rekao da ako, u vremenu koje je pred nama, bez posla ostanu ti ljudi, pitanje je kako bi se zaposlio toliki broj radnika.\n“Rekonstrukcijom kotlova i prelaskom na čvrsto gorivo bili bi stvoreni uslovi da se u fabriku primi još oko 200 radnika, a kasnije i više, odnosno povećanjem proizvodnih kapaciteta stvarali bi se uslovi za otvaranje novih radnih mjesta”, dodao je načelnik opštine.\nStevanović je ocijenio da bi nerealizacija ove investicije imala nesagledive posljedice po cijeli region, jer bi bez posla ostalo direktno oko 2 000 radnika “Birča”, “Boksita” i Rudnika Srebrenica, a indirektno nekoliko hiljada radnika u preduzećima koja imaju ugovorene poslovne odnose sa Fabrikom glinice.\n“U slučaju da ne bude kredita, to bi značilo prestanak proizvodnog procesa Fabrike glinice, a šta bi poslije bilo veliko je pitanje – da li bi došlo do normalizacije cijena na svjetskom tržištu, da li bi preduzeće otišlo u stečaj, da li bi bile zatvorene kapije Fabrike – o tome ne bih da nagađam”, rekao je Stevanović.\nPredsjednik Vlade Republike Srpske Aleksandar Džombić ocijenio je nedavno u Zvorniku da je potrebno dati podršku Fabrici glinice “Birač” da nastavi proizvodnju, kako bez posla ne bi ostalo više od hiljadu radnika.\nDžombić je, nakon razgovora sa menadžmentom “Birča” tada rekao da je najnoviji pad cijena aluminijuma za 25 odsto i glinice za oko 30 odsto, te povećanje cijene energenata, odnosno zemnog gasa, koji u procesu proizvodnje najviše koristi ovo preduzeće, prouzrokovao gubitak “Birča” od oko milion evra na mjesečnom nivou, što je oko 12 miliona evra godišnje.\n“Podrškom ovom projektu praktično se direktno spašava oko 2 000 radnih mjesta u `Birču`, `Boksitu` i rudnicima Srebrenica, a indirektno se spašava više od nekoliko hiljada radnih mjesta, koja su u lancu poslovanja ovih kompanija”, istakao je Džombić. Srna\nKomentari na članak: Promjenom energenta do prevazilaženja poteškoća\n29.01.2012 u 19:43\nTreba ljudima dati kredit, vratiće. Kome ste sve dali kredit ne vidim razlog da ne date ovoj firmi od koje zavisi egzistencija najmanje 10000 ljudi i čitave birčanske regije.


"TURSKI TOK" NA STOLU- Vučić i Erdogan otvorili Svetski naftni kongres, u toku sastanak dvojice lidera U ČETIRI OKA | Web-Tribune.com\nHome / AKTUELNO / „TURSKI TOK“ NA STOLU- Vučić i Erdogan otvorili Svetski naftni kongres, u toku sastanak dvojice lidera U ČETIRI OKA\n„TURSKI TOK“ NA STOLU- Vučić i Erdogan otvorili Svetski naftni kongres, u toku sastanak dvojice lidera U ČETIRI OKA\nPredsednik Srbije Aleksandar Vučić obratio se danas učesnicima 22. Međunarodnog naftnog kongersa, koji se ove godine održava u Istanbulu pod devizom „Mostovi ka našoj energetskoj budućnosti“.\nVučić u Istanbulu, na Svetskom naftnom kongresu prisustvuje na poziv turskog predsednika Redžepa Erdogana. Nakon otvaranja kongresa, počeo je i bilateralni susret dvojice lidera, a kako saznajemo, od kongresnog centra do Erdognaove palate dvojica lidera dovezla su istom automobilom, na Erdoganov zahtev.\nSvetski naftni kongres (WPC), 22. po redu, pod nazivom „Mostovi za našu energetsku budućnost“, počeo je u Istanbulu, a trajaće do 13. jula, uz najavljeno učešće više od 6.000 delegata, 50 ministara i oko 25.000 posetilaca Svetske naftne izložbe.\nPredsednik Vučić je ranije najavio da će gasovod „Turski tok“ biti ključna tema njegovih razgovora tokom posete Turskoj.\nOtvarajući skup, Erdogan je poručio da se nada da će ovaj kongres doprineti budućoj plodotvornoj saradnji u oblasti enegretike.\n– Turska je prirodni posrednik zbog svog geopolit položaja. Nalazimo se na trans ruti, na epicentru energetskih izvora. zato smo važan faktor u energetskoj areni. Uspešno smo završili gasovod sa Azerbejdžanom kako bi se Evropa efikasno snabdevala tim gasom. Turski tok će biti jedan od najvažnijih gasovoda na svetu. Izvor smo mira i prosperiteta zahvaljujuci energetskom sektoru – poručio je predsednik Turske.\nOn je još dodao da Turska mora da se smanji zavisnost od uvoznih izvora gasa i da se više posveti lokalnim izvorima.\nRastu izazovi u naftnoj industriji\n– Izazovi u naftnoj industriji rastu, jer je svetska populacija sve veća, a ekonomski razvoj je doveo veliki broj potrošača na tržište – izjavio je predsednik WPC-a Jožef Laslo Tot, otvarajući ovaj skup, prenosi turski list „Hurijet“.\nNafta i prirodni gas će, kako je ocenio, ostati vodeći energetski resursi u svetu u decenijama pred nama.\n– Bezbedno i ekološko zadovoljavanje buduće tražnje za energentima zahtevaće velike investicije, tehnologije i superiorne etičke poslovne prakse – istakao je Tot.\nOn je, takođe, napomenuo da energetski koridori igraju važnu ulogu u obezbeđivanju sigurnog i ekonomski održivog pristupa tržištima iz regiona koja su bogata naftom i gasom, a naročito tržištima centralne Azije i Bliskog istoka, zbog čega „turska vlada preduzima napore da stvori nove koridore“.\nTurski ministar energetike Berat Albajrak je rekao da je Turska ključna i bezbedna luka za energetske investicije, i takođe pozdravio rastuću popularnost obnovljivih izvora energije.\n– Osigurali smo bezbednost isporuka obezbeđivanjem održivih tržišnih uslova i sada počinjemo da se fokusiramo na eksploataciju nafte i gasa u Sredozemnom moru i u regionu Crnog mora – dodao je on.\nPrema njegovim rečima, godišnja potrošnja Turske iznosi oko 50 milijardi kubnih metara gasa.\n– Pre 15 godina smo bili u mogućnosti da obezbedimo gas za samo pet pokrajina, ali danas sve pokrajine u Turskoj, odnosno 81 pokrajina, dobija gas – izjavio je Albajrak.\nTaj grupa zainteresovana za ulaganja u Srbiju\nPredsednik Srbije Aleksandar Vučić sastao se danas u Istanbulu sa predstavnicima kompanije „Taj grupa“, koji su zainteresovani za ulaganje u Srbiji, saopšteno je iz pres službe predsednika.\n– Srbija je plodno tlo za razvoj biznisa i investitorima pruža najbolje uslove – rekao je Vučić.\n„Taj grupa“ je jedna od najvećih kompanija u oblasti tekstilne industrije u Turskoj, koja je zainteresovana za investiranje u Srbiji. Kompanija bi otvorila fabriku tekstila i razvojni centar, u kojima bi bilo zaposleno 1.500 – 2.000 radnika, navodi se u saopštenju.\nU razgovoru je, dodaje se, razmatrana je i mogućnost investiranja u više gradova u Srbiji, među kojima su Kraljevo, Raška i Loznica, a predstavnici kompanije izrazili su zainteresovanost i za ulaganja u turizam, posebno banjski. Vučić rano jutros sreo i sa Mesutom Toprakom, predsednikom kompanije „Yonetim Kuruluk Baskani“.\nPredsednik Srbije Aleksandar Vučić boravi u poseti Turskoj tokom koje će se danas sastati sa predsednikom Turske Redžepom Tajipom Erdoganom i učestvovati na 22. Svetskom naftnom kongresu u Istanbulu.\nVučić je juče doputovao u Istanbul, a na aerodromu mu je priređen svečani doček.\nNajveće svetsko okupljanje u naftoj industirji\nKongres o nafti, koji se ove godine održava u Istanbulu, najveće je svetsko okupljanje u gasnoj i naftnoj industriji, navodi se u saopštenju Pres službe predsednika Republike.\nVučić je ranije najavio da će gasovod „Turski tok“ biti tema njegovih budućih razgovora tokom posete Turskoj, a možda i u Solunu, gde će u četvrtak biti održan samit Srbije i Grčke.\nOn je nedavno novinarima rekao da će tokom boravka u Turskoj to biti jedna od glavnih tema.\nPredsednik je naveo da će se sastati sa predsednikom Turske Redžepom Tajipom Erdoganom, a možda ponovo i sa premijerom Bugarske Bojkom Borisovom, sa kojima će razgovarati o „Turskom toku“, koji, preko naše zemlje, treba da ide do Mađarske.\n– Volim manje da govorim o tome od prijatelja iz Mađarske, da se manje radujemo unapred – istakao je Vučić.\nIstakao je da je potrošnja gasa u Srbiji u prvih šest meseci veća za 40 odsto nego prošle godine, što govori o rastu industrijske proizvodnje, boljim plaćanjima, kao i da izmirujemo obaveze na vreme.\nPodvukao je da je pitanje energetske bezbednosti Srbije je jedno od ključnih.\n– Dakle, Rusi rade Turski tok i oni prelome cevovod blizu tursko-bugarske granice i on ide ka Istanbulu i najvećim turskim gradovima. Ranije je bila ideja da se dalje ide kroz Tursku, Grčku, Makedoniju i Srbiju. Danas postoji još realnija ideja pošto Bugari prave Evropski centar za primanje gasa sa razlicitih strana. A najvećim delom je to ruski gas – objasnio je nedavno Vučić.\nPrevious Dragaš o budućem grčkom scenariju koji će se desiti u Srbiji, i o tome na koji način vlast i stranci pljačkaju narod.. (VIDEO)\nNext NAJVEĆA RUSKA TAJNA: SVI SU MISLILI DA JE ZVEZDANA FLOTA „UBIJENA“ ZAJEDNO SA SSSR, ALI ISTINA JE DRUGAČIJA


Delegacija Instituta posjetila Zavod za intelektualnu svojinu Srbije\nMostar, 30. novembra 2017. – Delegacija Instituta za intelektualno vlasništvo BiH, predvođena direktorom Instituta Josipom Merdžom, boravila je od 22. do 24. novembra u Beogradu u studijskoj posjeti Zavodu za intelektualnu svojinu Republike Srbije.\nNa početku posjete, vršilac dužnosti direktora Zavoda Vladimir Marić predstavio je delegaciji Instituta strukturu, nadležnost i aktivnosti Zavoda, a domaćinima je Institut za intelektualno vlasništvo BiH predstavio direktor Instituta Josip Merdžo.\nPomoćnici direktora Zavoda dali su pregled rada svojih sektora, organizacionu strukturu, kao i statističke podatke o podnesenim prijavama prava industrijskog vlasništva.\nTakođe, predstavljen je model saradnje sa institucijama za provođenje prava intelektualnog vlasništva i aktivnosti u sklopu EU integracija, kao i aktivnosti Centra za edukaciju i informisanje na ostvarivanju saradnje sa univerzitetima i malim i srednjim preduzećima.\nDelegaciji Instituta predstavljena je i metodologija pretraživanja patenata u postupku ispitivanja prijava patenata kroz faze postupka, ispitivanje prijava za priznanje certifikata o dodatnoj zaštiti i administrativni informacioni sistem za upravljanje procesima u Zavodu - usluga online elektronskog podnošenja prijava i podnesaka.\nZadnji dan posjete predstavljen je sistem upravljanja kvalitetom ISO 9001-2008, nakon čega je delegacija Instituta imala priliku za razgovor o temama od posebnog interesa u vezi s prethodna dva dana posjete.


Borković doneo trofej u Srbiju, najavio da ne ide u Makau - Serbiaring\nAutomobilista Dušan Borković doneo je svoj prvi WTCC trofej u Srbiju! On je doleteo danas u Beograd, gde su ga, njemu pomalo neočekivano, dočekali novinari, prijatelji i navijači, sa transparentom na kome je pisalo “Jer verujemo u tebe”.\nPrema sopstvenom priznanju, Duca je još pomalo u šoku od svega što se događalo na Suzuki, opijen podijumom i neverovatnim uspehom koji je postigao.\n“Prvo želim da zahvalim svima koji su verovali u mene, mojim sponzorima i svima koji su mi pomogli da stignem do podijuma”, obratio se Dušan okupljenima.\n“Na Suzuki sam malo promenio taktiku, nisam forsirao, mogao sam da uđem u Q3, ali sam rešio da se usredsredim na dobar start u inverznom rasporedu. U trci 1 me je Monteiro kočio, ali sam uspeo da ga preteknem. Štedeo sam gume i nisam hteo da forsiram, a mislim da sam mogao da preteknem i Koronela. Na početku trke 2, Mihelis je bio blizu, imali smo čak i kontakt, Tarkvini mi je malo pobegao, ali sam tokom trke uspeo da održim to drugo mesto i da se popnem na podijum, što mi je bila najveća želja i satisfakcija”, ispričao je brzi Pančevac svoje utiske iz Japana.\n“Tokom boravka u Kini, proveo sam izvesno vreme sa Novakom Đokovićem, velikim sportistom i čovekom, i on mi je dao nekoliko saveta, pre svega što se tiče mentalne snage i stabilnosti. Ponešto od tih saveta sam primenio i to mi je delimično pomoglo tokom japanske runde ovogodišnjeg Šampionata”, otkrio je Borković.\nPre nego što smo uspeli da ga pitamo kakva će taktika biti u Makuu, na poslednjoj rundi WTCC sezone, Borković je rekao da 99 odsto neće ići na čuvenu stazu Guja.\n“Žao mi je što će se za mene Šampionat završiti pre zvaničnog kraja, ali mi je ujedno drago što sam svoj nastup završio na ovakav način”, pokušao je da zvuči optimistično Duca. “Probijanje budžeta je jedan od razloga, jer smo imali mnogo neočekivanih troškova. Drugi, možda i važniji, razlog je taj što me u poslednje vreme veoma boli ruka, što je kulminiralo posle udesa na drugom testu na Suzuki, kad je praktično nisam osećao neko vreme. Podsećam vas da sam kao dete lomio obe ruke i to izgleda sada dolazi na naplatu. Obaviću sve potrebne preglede i počeću sa terapijama, najpre zbog toga da se pripremim za sledeću WTCC sezonu. Moj cilj je da se 2015. što bolje plasiram u kategoriji nezavisnih vizača koji će se boriti za Jokohama trofej”.\nPodsetimo, Borković je prvi Srbin koji se takmiči u jednom svetskom automobilskom prvenstvu pod pokroviteljstvom FIA, a drugo mesto na Suzuki je najveći uspeh jednog automobiliste iz naše zemlje ikada.


Svečano otvaranje manifestacije „Ledena šuma“ - TONS\nHomepage Blog Svečano otvaranje manifestacije „Ledena šuma“\nSvečano otvaranje manifestacije „Ledena šuma“\nŠesta po redu, zimska manifestacija „Ledena šuma“ biće svečano otvorena u petak, 17. decembra, u Dunavskom parku, u Novom Sadu sa početkom u 18 časova. U duhu prazničnih tradicija, dobre zabave, kulturnih dešavanja i klizanja na otvorenom, jedinstveno dekorisani ambijent Dunavskog parka će i ove zime tokom mesec dana postati mesto susreta svih generacija.\nNa programu otvaranja publici će se svojim umećem i spektakularnim nastupima na ledu predstaviti novosadski „Haos animatori“, talentovane mlade klizačice klizačkog kluba „Vojvodina“, kao i deca iz hokejaškog kluba „NS Stars“. Na centralnoj muzičkoj-scenskoj bini nastupiće i muzički sastav „Banda drvena“, a atmosferu će dodatno upotpuniti i tradicionalni vatromet, kojim se svake sezone obeležava svečano otvaranje najduže zimske manifestacije u Srbiji.\nU večeri otvaranja „Ledene šume“ prvi klizači u ovoj sezoni će imati priliku da posete klizalište već u terminima od 19 i 21 čas kada su omogućene besplatne ulaznice za decu do 12 godina. Već od subote, smene su raspoređene u sedam termina koji traju po sat i po vremena, počevši od 9 časova pre podne pa sve do 21 čas u večernjim satima.\nOvogodišnja manifestacija će trajati do 16. januara 2022. godine.\nSvi programski sadržaji tokom trajanja „Ledene šume“ održavaće se uz uvažavanje preporuka i propisanih epidemioloških mera koje budu na snazi.\nRadno vreme „Ledene šume“, cene i satnice klizanja, kao i program manifestacije dostupni su na sajtu www.ledenasuma.rs.


Naslovna » Izlasci » Festivali » FEST 2015 od 27. februara do 8. marta\nAh Neša 3. decembar 2014. Festivali Postavite komentar\nDirekcija FEST-a nove programske celine posvetiće subverzivnim i žanrovskim filmovima, sa željom da beogradski filmski festival ponovo bude otvorenog duha, hrabrosti i pomeranja granica.\nNovi umetnički direktor FEST-a je Jugoslav Pantelić, a selektor reditelj Mladen Đorđević. Imenovan je i novi Odbor Festivala, predsednik je gradski sekretar za kulturu Vladan Vukosavljević, a članovi – Nada Popović Perišić, Mina Ðukić, Dunja Kusturica i Snežana Penev.\nPo nezvaničnim najavama festival neće otvoriti kanski pobednik jer je ovogodišnji dobitnik Zlatne palme, film „Zimski san“ Nurija Bilgea Džejlana, prikazan na Festivalu autorskog filma. Kako je najavio autor filma „Ničije dete“, Vuk Ršumović, taj domaći film biće premijerno prikazan u Srbiji na FEST-u. (danubeogradu.rs)\nTagovibeograd dub fest fest 2015 festivali film izlasci sava centar vesti\nPrethodni Toto u Beogradu, 30. juna\nSledeći Sutra počinje 8. Festival nauke


Ruskinja udarila 17 automobila dok se parkirala (VIDEO) | Kodex.ME\nRuskinja udarila 17 automobila dok se parkirala (VIDEO)\nRuskinja je vozeći pijana oštetila 17 automobila na parkingu.\n03. 03. 2016 - 10:14 Autor: Kodex\nSud u ruskom gradu Krasnodaru kaznio je Alinu Mihajlenko sa 30.000 rubalja (oko 370 eura) i oduzimanjem vozačke dozvole na osam godina zbog toga što je 23. februara ove godine, u pokušaju da se parkira oštetila čak 17 automobila.\nKada je "iščukala" većinu automobila na parkingu, Alina je izašla iz svog automobila i teturajući se pokušala da pobjegne, ali su je uhvatili vlasnici oštećenih automobila koji su istrčali iz zgrade i zadržali dok nije došla policija, objavili su ruski mediji, prenosi Blic.\nVlasnici automobila podnijeli su pojedinačne tužbe za naknadu štete na njihovim vozilima.\nPolicija je kasnije ustanovila da djevojci to nije prvi saobraćajni incident, te da nije platila više kazni, pa je upućena na sud. Ona se tamo branila da je "malo više popila poslije svađe sa mužem".


Inspekcije: Kontrola firmi za koje se sumnja da se nelegalno finansiraju | Ekonomist\nOperativni tim za suzbijanje krivičnih djela u privrednoj djelatnosti kreće u kontrolu privrednih subjekata kao i poslovnih poduhvata za koje postoji sumnja da su finansirani novcem stečenim kriminalom, saopšteno je iz Uprave policije.\nOvaj tim kojim rukovodi pomoćnik direktora Uprave policije za Sektor kriminalističke policije Enis Baković, a čiji su članovi službenici Uprave policije, Uprave carina, Poreske uprave i Uprave za inspekcijske poslove, je na današnjoj sjednici donio zaključke o aktivnostima koje će sprovesti u narednom periodu.\n– Neophodna je brza i neposredna razmjena informacija među članovima Operativnog tima, kako bi otkrivanje, sprječavanje i suzbijanje krivičnih djela iz oblasti zloupotreba u privrednoj djelatnosti a posebno utaje poreza, ilegalnog prometa akciznih roba (cigareta i alkohola) i naftnih derivata, sive ekonomije, kao i bespravne gradnje i ostalih nezakonitosti bilo još efikasnije – navodi se u saopštenju i dodaje se da su dogovorene konkretne aktivnosti.\nOperativni tim je, kako je naglašeno, dogovorio i donošenje plana kontrole poslovanja privrednih subjekata koji posluju na teritoriji Crne Gore, radi registrovanja i sankcionisanja svih nezakonitosti iz oblasti rada četiri uprave koje zajedno djeluju u Operativnom timu.\n– Zaključeno je da je, radi sveobuhvatne kontrole poslovanja privrednih subjekata koja će uslijediti u narednom periodu, potrebno formirati zajedničke grupe, sačinjene od službenika ove četiri uprave, koje će svaki postupak kontrole obavljati zajedno. Operativni tim će usmjeravati i pratiti zajedničke aktivnosti u konkretnim predmetima iz oblasti rada ove četiri uprave, kao i pružati podršku nadležnim organima u slučajevima otkrivanja i sankcionisanja bespravne gradnje i zaštite prostora, a posebno poslovnih poduhvata bezbjednosno interesantnih lica i pripadnika organizovanih kriminalnih grupa u kojima postoji sumnja da je investiran novac stečen kriminalom. – zaključuje se u saopštenju.


24.07.2020 u 13:46\nŠiri se skandal oko slučaja karabinjera iz Pjaćence\nŠiri se skandal oko slučaja karabinjera iz Pjaćence koji su uhapšeni i optuženi za dugačak spisak nelegalnih radnji od torture, iznuđivanja, preprodaje i rasturanja droge, premlaćivanja i zastrašivanja nelegalno uhapšenih i često nevinih žrtava. Poznati pisac Roberto Saviano, autor svetskog bestselera „Gomora” knjige koja nije naučna fantastika već romansirana realnost, napisao je na svom Tviteru da je „Pjaćence najdramatičnija priča u istoriji Republike”. O skandalu opširno izveštavaju svi italijanski mediji, a komentatori ukazuju da najviše zabrinjava činjenica da se radilo o pravom sistemu koji je funkcionisao tri godine i koji je po svemu ličio na N'drangetu ( narko-klana čijih je 300 članova pohapšeno krajem prošle godine) Postavlja se pitanje kako je to bilo moguće i gde su bili\n17.07.2020 u 21:17\nRIM - Italijanski istražitelji upozorili su da će pripadnici mafijaških grupa pokušati da dođu do dela od stotina milijardi evra koje Italija treba da dobije iz fonda EU za oporavak posle pandemije koronavirusa. Dok lideri EU na samitu u Briselu pregovaraju o iznosu i uslovima za pomoć, direktor italijanske istražne agencije za borbu protiv mafije (DIA) Đuzepe Governale rekao je da mafijaši sigurno već prave strategije da dođu do tog novca korupcijom, ili zloupotrebom prespore i krajnje neefikasne birokratije. „Stotine milijardi evra sliće se u Evropu i Italiju, a mafija neće stajati sa strane i gledati. Mafija će zaroniti u to more (novca)”, kazao je Governale za televiziju RAI, prenosi Beta. Nekoliko italijanskih mafijaških grupa često koristi zastrašivanje za sklapanje ugovora\n21.06.2020 u 12:59\nNemačka proglasila tajnim podatke o kotorskim klanovima\nPODGORICA – Nemačka vlada proglasila je tajnim podatke o delovanju kotorskih kriminalnih klanova, a za to se saznalo kada je grupa poslanika Bundestaga postavila pitanje o lečenju crnogorskog državljanina I.K. u Hanoveru i kada su dobili odgovor da su ti podaci označeni određenim stepenom tajnosti. Prema pisanju podgoričkog lista Dan, Igor K., koga su mediji označili kao bliskog „škaljarskom klanu”, proteran je iz Nemačke u februaru ove godine, prenosi CdM. „Nepotvrđeno je i zasad nije moguće dobiti verifikaciju iz Crne Gore da je I.K. povezan sa organizovanim kriminalom. S obzirom na ranije slične slučajeve, postojala je izvesna verovatnoća da nepoznati organizator napada na I.K. 28. januara može nešto slično da ponovi u Hanoveru”, naveli su iz nemačke vlade. Vlada je obavestila\nRIM - Italijanska policija uhapsila je 10 osoba tokom istrage o kontroli koje mafija ima nad grobljem u severnoj Italiji. Policija sumnja da su dva klana mafijaške grupe Ndrangeta odredila kojim preduzećima je dozvoljeno da obavljaju sahrane ili građevinske radove poput postavljanja grobnica na groblju u Modeni, gradu u regionu Emilia-Romanja, preneo je AP. Mafijaška kriminalna organizacija Ndrangeta ima sedište u južnoj Italiji, bavi se i trgovinom kokaina, ali se sve više seli na sever Italije u potrazi za većim prihodom i legitimnim preduzećima, koje koristi kao paravan za pranje novca, prenosi Tanjug.\n12.05.2020 u 17:02\nUhapšeno više od 90 članova italijanske mafije\nRIM - Italijanska policija uhapsila je 91 osumnjičenog pripadnika sicilijanske mafijaške organizacije Koza nostra tokom istrage o pranju i iznudi novca. Kako navodi AP, cilj akcije je da se kriminalna organizacija spreči da iskoristi ekonomske nedaće koje je izazvala pandemija koronavirusa, prenosi Tanjug. Više stotina pripadnika Finansijske garde Italije, koja je nadležna za finansijske zločine, izašlo je na ulice Palerma, navodnog uporišta kriminalne organizacije, kao i u nekoliko regiona u severnoj Italiji. Istražitelji tvrde da su se osumnjičeni bavili pranjem i iznudom novca, da su sticali prihode kroz trgovnu drogom i da su planirali da iskoriste nelegalno stečen novac da kupe preduzeća koja se suočavaju sa problemima zbog pandemije koronavirusa.\n22.04.2020 u 13:56\nMafija se predstavlja kao spasilac u pandemiji\nMladići koji obilaze najugroženije italijanske porodice donoseći im hranu i lekove, prikazani na snimcima koji se poslednjih dana šire društvenim mrežama, nisu volonteri Crvenog krsta. Ovi „brižni” aktivisti su članovi najozloglašenijih mafijaških familija. Lokalni mediji na Siciliji otkrili su i da rođeni brat glavnog bosa Koza nostre raznosi pomoć siromašnima i starima u Palermu. Na prozivke novinara da ih zloupotrebljava, on je poručio da to ne radi iz koristi, već da bi pomogao bližnjima u nevolji. Kumovi organizovanog kriminala su na svoj način shvatili poziv sve očajnijeg italijanskog premijera Đuzepa Kontea, koji je naciji poručio: „Moramo napraviti lanac solidarnosti, niko neće ostati sam”. Mafija je građanima odmah priskočila „u pomoć”, ne čekajući posvađane evropske\n19.12.2019 u 19:06\nU operaciji policije Italije protiv mafije uhapšene 334 osobe\nRIM - Italijanska policija je sprovela „istorijsku” raciju protiv Ndrangete, kalabrijske mafije, uz hapšenje 334 osobe u Italiji i drugim evropskim zemljama. Oko 2.500 karabinjera, pripadnika elitne jedinice Ros, učestvovalo je u akciji uz pomoć vojnih padobranaca. Uhapšeni su osumnjičeni za zločinačko udruživanje, ubistva u okviru obračuna unutar mafijaških klanova, iznudu i pranje novca. Neki su već prebačeni u zatvore dok je za određen broj određen kućni pritvor uz nadzor. Operacija je sprovedena posle trogodišnje istrage protiv Ndrangete u Kalibriji i još 11 oblasti na severu i jugu Italije. Neki osumnjičeni su uhapšeni u Nemačkoj, Švajcarskoj i Bugarskoj, a protiv njih je izdata evropska poternica. Među uhapšenima ima advokata, preduzetnika, funkcionera lokalne vlasti i


DORMEO PROSTIRKA 120x200 ALOE VERA TOPPER - Idealno.rs\nPočetna / Nameštaj / Spavaće sobe / Naddušeci / DORMEO PROSTIRKA 120x200 ALOE VERA TOPPER\nPonuda prodavnice Tri-O za proizvod DORMEO PROSTIRKA 120x200 ALOE VERA TOPPER. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za DORMEO PROSTIRKA 120x200 ALOE VERA TOPPER i izberi najbolju. Naddušeci iz kategorije Spavaće sobe je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda DORMEO PROSTIRKA 120x200 ALOE VERA TOPPER i vidi da li ti odgovara ili pogledaj druge proizvode brenda DORMEO. Opis i tehnički podaci proizvoda DORMEO PROSTIRKA 120x200 ALOE VERA TOPPER se mogu razlikovati od onih u internet prodavnici u kojoj obavljaš kupovinu. DORMEO PROSTIRKA 120x200 ALOE VERA TOPPER je dostupan u prodavnici Tri-O po ceni, koja je navedena pored svakog prodavca u meniju "Prodavnice".\nGarantne uslove za DORMEO PROSTIRKA 120x200 ALOE VERA TOPPER proveri u prodavnici u kojoj nameravaš da obaviš kupovinu. Slika za DORMEO PROSTIRKA 120x200 ALOE VERA TOPPER je simbolična, zato se pre kupovine u prodavnici uveri da je proizvod isti.


Nazire li se kraj problemima oko ulaza u zgrade osobama sa invaliditetom - Kameleon M&M\nNazire li se kraj problemima oko ulaza u zgrade osobama sa invaliditetom\nPrije izvjesnog vremena postavili sam par puta postove o prilazu osoba sa invaliditetom u zgradama koje imaju stepenice do ulaza u zgradu. Malo zgrada ima ugrađene prilaze sa odgovarajućim rampama za ulaz licima sa invaliditetom i teškoćamo koje ta lica imaju da dođu do svojih stanova.\nDrago nam je da je usvojena inicijativa na sjednici GV Tuzla, prof.dr. Senada Mehmedinovića za rješenje svih ulaza u zgradama licima sa invaliditetom, te ovim putem molimo sva lica, stanare i firme za održavanje zajedničkih dijelova zgrada i upravljanje zgradama, da se angažuju da se pomogne svim osobama sa invaliditetom, pogotovo što Grad Tuzla investira u ovaj projekat 95 % sredstava za uklanjanjanja arhitektonskih barijera za osobe sa invaliditetom a sve ostalo možete pogledati na linku ispod ovog teksta.\nGrad Tuzla je na inicijativu vijećnika prof.dr. Senada Mehmedinovića raspisao Javni poziv za dodjelu sredstava iz Budžeta Grada Tuzle etažnim vlasnicima kolektivnih stambenih i stambeno-poslovnih objekata na području grada Tuzle za subvencioniranje troškova sanacije rampe (kosine) i drugih sistema za savladavanje visinskih razlika za pristup i kretanje u zgradi osobama sa umanjenim tjelesnim mogućnostima (uklanjanje arhitektonske barijere).\nPozivamo sve osobe sa invaliditetom da proprate ovaj javni poziv koji ostaje otvoren do 04.05.2022. godine.


Grupa južnokorejskih turistickih novinara upoznaje Kosovo\nČetvorodnevni oblizak Kosova tokom kojeg su posetioci imali prilike da posete neke od najvećih turističkih atrakcija u zemlji pružio je grupi turističkih novinara iz Južne Koreje mogućnost da istraže Kosovo kao destinaciju.\n"Kosovo je sjajno. Imala sam drugačije mišljenje o Kosovu, ali to je bezbedna zemlja. Sve je lepo", rekla je Lauren Kim, jedna od sedam turističkih novinara.\nIstorija, pejzaži, duhovnost, gostoprimstvo i hrana bili su neki od elemenata uključenih u posetu grupe novinara koju je organizovala Ambasada Kosova u Japanu u saradnji sa Turkish Airlines-om i uz podršku Svisscontact-ovog Projekta promovisanja zapošljavanja u privatnom sektoru. Putovanje je organizovala Turistička agencija Fibula.\nPutni itinerar je grupi novinara predstavio intenzivna iskustva. Posetili su duhovne objekte, starije i najnovije istorijske znamenitosti i spomenike, pejzaže i tradicionalne kamene kuće. Grupa je imala priliku da isproba lokalnu kuhinju, pa čak i da učestvuje u izradi tradicionalne hrane. Pored toga, stekli su znanja o lokalnim običajima kroz tradicionalne muzičke performanse i pripovedanje.\nSvrha ovakvih putnih putovanja je promovisanje Kosova na međunarodnom nivou kao atraktivne turističke destinacije.


Njemačka vlada pozvala EU: Dodiku uvesti sankcije – Banjaluka24\nNemačka vlada pozvala je danas Evropsku uniju da uvede sankcije članu Predsedništva BiH Miloradu Dodiku.\nPrema navodima Rojtersa, Dodikovi pokušaji da odvoji Republiku Srpsku iz oružanih snaga BiH, pravosudnog i poreskog sistema su neprihvatljivi za Nemačku.\n“Njegovi pokušaji da se odvoji su neprihvatljivi, a to znači, takođe, da sadašnji režim sankcija treba sada iskoristiti i protiv gospodina Dodika, za šta sam se zalagala ovde (u Briselu)”, izjavila je nemačka ministarka spoljnih poslova Analena Berbok, nakon sastanka sa kolegama u Briselu.\nAnalena Berbok je ponovila komentare njenog prethodnika, bivšeg ministra spoljnih poslova Hajka Masa, dan pre nego što su se sastali ministri EU da razgovaraju o situaciji u BiH.\nLideri EU će detaljnije razgovarati o situaciji na Balkanu na samitu evropskog bloka sa njihovim istočnim susedima u sredu, dodaje britanska agencija.\nSlične teme: milorad dodik\nStanivuković pozvao rukovodstvo Srpske u Gradsku upravu, HOĆE LI SE ODAZVATI?\nDodik: Javor je moj kandidat


Nemačka kroz razvojne projekte investirala u Srbiji više od 1,9 milijardi evra - Naši u svetu\nObjavljeno 13/12/19 u 15:30\nJadranka Joksimović, koja je i koordinator razvojne saradnje, ukazala je da je Nemačka veoma značajan politički, ali i pouzdan bilateralni partner, što potvrđuje i podatak da je ta država – kroz brojne razvojne projekte u Srbiji investirala preko 1.9 milijardi evra, navodi se u saopštenju resornog ministarstva.\nOna je precizirala da je u periodu od 2014. do 2019. godine vrednost ukupne razvojne pomoći blizu 660 miliona evra, od čega je preko 160 miliona evra bespovratna pomoć.\nTokom 2019. godine Vlada SR Nemačke je opredelila do sad najveći godišnji iznos razvojne pomoći Srbiji od 230 miliona evra, od čega čak 186 miliona evra na uspešno završenim pregovorima održanim u Berlinu 19. i 20. novembra.\nMinistar je, uz zahvalnost na sveukupnoj pomoći u procesu evropskih integracija, objasnila da je razvojna saradnje Srbije i Nemačke u prethodnom periodu bila usmerena na realizaciji dugoročnih ciljeva u nekoliko ključnih oblasti, usaglašenih između dve strane i definisanih strategijom razvojne saradnje Nemačke.\nTo su podrška daljem razvoju demokratije i vladavina prava, razvoju dobrog upravljanja, razvoju tržišne ekonomije, životne sredine i energetike i jačanju regionalne saradnje.\nJoksimovićeva je naglasila da su segmentu tehničke saradnje započete i završene brojne reforme u kojima su ostvareni zapaženi rezultati koji su od izuzetne važnosti za razvoj Republike Srbije, njeno približavanje EU i bolji život građana.\nU procesu pristupnih pregovora sa Evropskom Unij0m Nemačka pruža konkretnu podršku Srbiji kroz programe i projekte tehničke saradnje na polju pripreme pristupnih pregovora, kroz podršku konkretnim pregovaračkim poglavljima, uključujući i pripremu pravnog i institucionalnog okvira, kao i uspostavljanje struktura i adekvatnih kapaciteta za efektivno korišćenje strukturnih fondova EU u budućnosti.\nPosebno je, prema rečima ministra, važan podataka da će početkom iduće godine Vlada Nemačke započeti reviziju trenutne strategije razvojne saradnje sa Srbijom za period 2016-2020, i da će rezultati ovog procesa predstavljati osnovu za buduću razvojnu saradnje.\nOna očekuje da će, kao i prilikom izrade tekuće strategije, biti uspostavljen konsultativni proces sa nemačkim partnerima i da će se kroz konstruktivan dijalog zajednički oblikovati razvojna strategiju koja će biti usklađena kako sa ključnim oblastima od interesa za razvojnu saradnju Nemačke, tako i sa ključnim nacionalnim razvojnim prioritetima Srbije.\nSvečanosti su, pored predstavnika ambasade Nemačke, prisustvovali partneri iz nemačke Organizacije za tehničku saradnju (GIZ) i Nemačke razvojne banke (KfW), navodi se u saopštenju.